
Dimitrie Cantemir, in cronicul său, spune că 
„Descrierea Moldovei “ a alcăluit-o in urma re¬ 
petatelor îndemnuri ale amicilor săi de la Acade¬ 
mia de ştiinţe din Berlin. Din însăşi vorbele au¬ 
torului reiese că lucrarea aceasta a fost scrisă 
mai inlăiu in limba latină, pe la 1716, iar pesle 
doui ani, la 17ÎS, a fost tradusă in limba română. 

Dimilrie Cantemir moare la 1723. La 1732 fiu- 
său Anlioh, fiind numit ambasador la Londra, 
luă cu sine manuscriptul latinesc: „Descriplio 
MoldaviaeMai târziu Anlioh trece ca ambasa¬ 
dor la Paris unde moare, la 174 i. Averea răma¬ 
să in urma lui s’a vândut prin licitaţie publică. 

Contele Flomzon, un ginere al lui Berhave, a- 
flându-se atunci la Paris, cumpără manuscriptele 
bătrânului Cantemir şi le duse ieri• in Rusia. Du- 

pă moartea sa, contesa văduvă le dărui vărului 
ei Avram Raav Berhave, profesor la Academia 
de ştiinţe, de la care le moşteni doctorul Criize. 
De la Cruze manuscriptul Descriptio Moldaviae 
îl primi profesorul Miiller, sfetnicul colegiului, 
care-l transmise lui Busching. Acesta socoti de 
folos ca manuscrisul să fie tradus in limba ger¬ 
mană şi însârcinâ cu această lucrare pe Ion Lu- 
dovig Redslov, „iscusitul profesor a corpului ca- 
deţilor din BerlinTraducerea, controlată cu de 
amănuntul de Busching, se publică la 1769 in 
Magazin fur die neue Historie und Geographie. 
La 1771 apare in Francfurt şi Lipsea o nouă e- 
diţie germană mai corectă împreună cu portretul 
şi viaţa lui Dimilrie Cantemir. 

In anul 1806 mitropolitul Veniamin al Moldo¬ 
vei insârcinâ pe banul Vasile Vărnav să tradu¬ 
că Descrierea Moldovei în limba română, după 
traducerea germană. Traducerea se face dar nu 
se poate tipări din pricina evenimentelor politice 
de atunci. Manuscrisul românesc rămâne in păs¬ 
trarea mitropolitului Ungro-Vlahiei Kirio Ilir Gri- 
gori, care îl trimise mitropolitului Veniamin la 
Iaşi. Acesta ordonă tipărirea manuscrisului la 
mănăstirea Neamţu, şi ast-fel Descrierea Moldo¬ 
vei apare pentru prima oară în româneşte la 
1825 sub titlul : 

„Scrisoarea Moldovei de Dimilrie Cantemir, 
Domnul ei, care acum întăiu s’a tipărit in zilele 




V 


binecredinciosului şi de Chr. iubitorului domnu¬ 
lui nostru Ioan Sandul Sturza Voevod. Cu bla- 
goslovcnia prea sfântului archiepiscop şi mitro¬ 
polit Kijrio Kyr Veniamin al Moldovei. Pe vre¬ 
mea prea cuviosului stareţ al sfintelor monastiri 
Neamţului şi Secului Kyr Domelian. In sfânta mo- 
nastire Neamţul la anul 1825 August în 19.“ In 
4°, 344 pagini, cu litere cirilice bisericeşti. 

La 1851 C. Negruzi scoase o a doua ediţiune, 
iar la 1S6S T. Boldur Lăţescu publică o a treia 
ediţie a traduccrei româneşti de la Neamţ ( tipo¬ 
grafia Berman, Iaşi). 

In anul 1869 episcopul Melchisedec atrage a" 
tenţiunea Academiei Române că în biblioteca 
Academiei de teologie din Moscova se află ma¬ 
nuscrisul latinesc al operei lui Dimitrie Cantemir 
sub titlul Descriplio Moldaviae. Academia româ¬ 
na împrumută pentru cât-va timp manuscrisul 
şi scoate o copie, pe care o tipăreşte în 1872. Tot 
atunci i se dă însărcinarea lui Papiu Ilarian să 
traducă în româneşte Descrierea Moldovei, după 
textul original latin. Ilarian începe lucrarea, dar 
nu o poate termina. Continuată de Iosif Hodoş , 
traducerea se publică la 1875. 

In ediţia de faţă se reproduc capitolele cele mai 
interesante din această scriere de o nepreţuită 
valoare pentru cunoaşterea trecutului neamului 
nostru. Reproducerea s’a făcut după traducerea 

de la mănăstirea Neamţului, căci broşura adresăn- 
du-se mai mult tineretului şcolar, am urmărit 
să-i dăm acestuia şi un model de limba romînească 
de la începutul secolului XIX. Traducerea Aca¬ 
demiei, deşi direct din latineşte, c departe de a 
fi făcută inlr’o limbă atât de romînească şi de 
frumoasă ca aceasta. 

I. N. 



PARTEA ÎNTÂIA A GEOGRAFIEI 


Pentru munţii şi metalurile Moldovei 


Despre Apus unde să hotărăşte cu Ardealul 
şi ţara Muntenească, este Moldova mai peste 
tot împresurată cu munţi foarte înalţi; pentru 
aceea o şi numeau romanii: Dacia muntelui, iar 
cea-l-altă parte a ei despre Răsărit, are câmpi 
foarte aducători de roade. 

Dealurile sînt crescute peste tot din fire cu 
pomi şi alţi copaci roditori, cari prin alte ţări 
trebue să fie sădiţi. Şi curg printre dânsele pă~ 
raile cele mai limpezi, care pe aici şi pe acolo 
să varsă cu sunet desfătat din vârful munţilor, 
şi se asemănează părţile acestea cu cele mai 
frumoase livezi. Câmpii îşi dau semănăturile cu 
îndestulare, pe care în partea muntelui nu le 
lasă aerul cel rece să crească. 

Muntele cel mai înalt este Ciahlăul, carele de 
s’ar fi fost pus în basmele celor bătrâni, ar fi 
fost asemenea de vestit ca şi Olimpul, Pindul sau 
Pelias, şi este în ţinutul Neamţului, nu departe 
de obârşia Tazlăului, şi în mijlocul lui este ne¬ 
contenit acoperit cu zăpadă, însă pe vârful lui nu 
este atâta cât ar socoti cineva, pentru ca să pară 
a fi mai înalt de cât norii cei de zăpadă. Din pis- 

cui lui care se înalţă în chipul unui turn, se 
sloboade în jos un pârău foarte limpede şi cu 
mare sunet surpându-se peste stânci oable, se 
varsă în Tazlău. 

Munţii noştri nu au lipsă nici de acele daruri 
care aduc munţii, adică metaluri. Insă mai na- 
inte nu au îngăduit săparea lor, atât îndestula¬ 
rea domnilor, cât şi lipsa pentru băeşi; iar pe 
vremile noastre, au împiedecat’o ştiuta lăcomie 
a turcilor, şi frica, că de vor umbla săpând, 
vor pierde împreună cu ţara încă şi osteneala şi 
rodul ei. Dar cum că munţii nu sunt săraci de 
^cest fel de comori, adeverează păraele care 
curg dintr’ânşii; pentru că acelea Fiind înguste, 
şi umplându-se de multe ori cu apă, de ploae, 
sau cu topirea omătului, se varsă din gârla lor 
şi după ce scad iarăşi, rămâne apoi pe locul a- 
cela unde au vărsat, nişte nisip, în care se gă¬ 
sesc mulţime de grăunţe de cel mai curat aur, 
pe care le strâng ţiganii, şi curăţindu-le, scot 
atâta aur dintr’ânsele în cât pot să aducă Dom¬ 
niei în tot anul în loc de bir, câte 1600 dra¬ 
muri. 

In ţinutul Bacăului, nu departe de tîrgul Tro- 
tuşului, sunt ocne foarte bogate de sare, care 
nu au trebuinţă de nici un meşteşug pentru cu¬ 
răţit, căci săpand pământul de un cot sau doi 
de adânc, se găseşte sare prea curată, care se 
privede ca cristalu sau porfira, şi nu este a- 
mestecată cu pămînt nici cât de puţin. Şi a- 
ceste ocne nici odinioară nu iau sfârşit, măcar 
de lucrează într'ânsele multe sute de oameni, 
pentru că în tot locul unde se tae drobii cei de 
sare, se lasă într’un loc şi într’altul stâlpi de a- 
cest cristal de sare, ca să spriiinească pămân¬ 
tul bobiturilor, şi să aibă loc de a se lăţi vi¬ 
nele acele noui; şi aşa apoi boitele acestea, atât 

se umplu de sare până în douăzeci de ani, în 
cât nici se cunosc că doar au fost deşertate 
vre-o dată. Să găsesc între dânsele une-ori peşti 
împreună crescuţi, cari nu au osebire de peştii 
cel fireşti ce se află prin pâraele de prin pre- 
jur. 

Şi într’alte locuri se mal găsesc multe ocne 
de acestea, însă domnii au poprit să nu se des¬ 
tupe, pentru ca nu fiind prea multă sare să-i 
scază preţul, fiind-că acele ce se lucrează a- 
jung îndestul pentru trebuinţă. 

încă şi dealuri întregi sunt în Moldova, care 
să văd a fi plini de sare, luându-se faţa pă¬ 
mântului deasupra lor. 

De la această sare nu numai Domnia, ci şi 
toată ţara are mare folos, căci osebit de locui¬ 
tori, vin şi de la Bugeag, şi de la Crâm, încă 
şi dintr’altele ţări mai departe, şi o cară în 
toţi anii cu corăbiile. 

Sililra o fac mai în tot locul, pentru că pă¬ 
mântul Moldovei este negru şi silitricios. 

Pe Tazlăul Sărat, nu departe de satul Moi- 
neşti, în ţinutul Bacăului, curge dintr’un izvor 
păcură cu apă amestecată, cu care se slujesc 
ţăranii pentru unsul carelor, şi zic, că de s’ar 
putea scurge bine de apă, ar fi cu mult mal 
bună pentru trebuinţa casei de cât dohotul. 




Pentru câmpii şi pădurile Moldovei. 


Câmpii Moldovei cari sunt lăudaţi pentru ro¬ 
direa lor, atât de istoricii cei vechi, cât şi de 
cei noui, întrec cu mult bunătăţile munţilor 
pentru care am vorbit mai sus; căci aceia care 
sunt în mijlocul celor mai multe ţinuturi, ce 
sunt despărţite cu dealurile şi apele Moldovei, 
măcar de nu’i mai îngrijeşte nimeni, dar tot 
îşi dau rodirea lor la toţi. Semănăturile care 
nu se pot semăna la munte pentru răceală, cresc 
atât de frumos pe câmpii acei netezi, in cât, 
grâul în anii cei bine roditori, îşi dă sămânţa 
sa locuitorilor cu douăzeci şi patru de părţi 
mai mult, secara cu treizeci de părţi, orzul 
cu şaizeci de părţi; iar mălaiul, de nu va ve¬ 
dea cineva însuşi, cu greu va crede, căci aces¬ 
ta îşi dă sămânţa sa cu trei sute de părţi mai 
mult decât semănătura. 

Pentru ovăz, nu este Moldova aşa roditoare 
ca pentru cele-lalte semănături şi nu este obiş¬ 
nuit până la atâta, pentru că caii se hrănesc 
cu orz în loc de ovăz. Mălaiul creşte atât de 
frumos, în ţara de jos, în cât este la putinţă, 
pentru aceia au şi ţăranii această zicere : Că 
mălaiul în ţara de jos şi merele în ţara de sus 

nu au coaje. Pe acesta măcinându-1 ei îl frămân¬ 
tă şi îl fac pâine şi îl mănâncă, mai vârtos, cu 
unt, când este cald. 

Livezi nu se găsesc pe câmpii aceştia, ci 
numai păduri întregi cu copaci aducători de 
roadă. Aceştia cresc din fire la munte, iar la 
câmp se hultuesc şi pentru aceia sunt şi mai 
cu gust, şi îndestularea rodurilor lor este aşa 
de mare, în cât Leşii când aveau în vremurile 
vechi să meargă cu oaste în Moldova, credeau 
că nu aveau trebuinţă de altăzahera, zicând că 
rodurile (adică poamele), cari sunt in ţară, 
le-ar fi de ajuns pentru toată oastea. Insă ei 
prin aşa mare obişnuire, ce au la aceasta, şi-au 
pricinuit, de multe ori, multe boale, prin care 
foarte tare au căzut, fără de armele vrăjmaşi¬ 
lor lor şi apoi s’au şi învăţat a se păzi mai tare 
de dînsele. 

Viile cele de frunte, ce sunt o bucală bună de 
loc, între Cotnari şi Dunăre, întrec pe toate ce¬ 
lelalte bunătăţi ale ţării: căci ele atâta sunt 
de bogate, încît numai un pogon, dă câte patru 
şi cinci sute de vedre de vin. 

Şi vinul cel mai bun se face la Cotnar, un 
târg în ţinutul Hârlăului; iar afară din ţară nu 
este cunoscut, căci dacă îl scot din ţară şi îl 
duc pe apă şi pe uscat şi nu au vasele purtare 
bună de grije, apoi îşi pierde puterea sa. Iar 
ei fără de aceia îndrăznesc a’l socoti a fi cel 
mai bun de cât toate celelalte vinaţuri ale Euro¬ 
pei, încă şi însuşi de cât cel de Tocaia, că ţi- 
nându-1 cineva trei ani în pivniţă adâncă şi bol¬ 
tită, după cum este obiceiul la noi în ţară, apoi 
în al patrulea an dobândeşte acel fel de putere 
în cât arde ca rachiul şi cel mai mare beţiv 
abea este vrednic să bea trei pahare să nu se 
îmbete; insă nu aduce durere de cap şi floarea 

lui este osebită de a altor vinaţuri, căci este ver¬ 
de, şi de ce se învecheşte de aceia se mai în¬ 
verzeşte. 

De acolo spre Miază-Noapte, nu mai sunt alte 
vii care să poată face vin bun, căci în partea 
muntelui Cotnar spre Miază-Noapte, încă nici un 
strugur măcar nu se coace, după cum de multe 
ori s’au ispitit; şi se vede că lirea îndreptând 
celorlalte ţinuturi rodirea vinului, ’şi-a arătat 
puterile sale numai la acest loc. După vinul a- 
cesta se socoteşte a fi mai bun acela care se face 
la Huşi, în ţinutul Fălciului; al treilea cel dela 
Odobeşti, în ţinutul Putnei pe Milcov ; al pa¬ 
trulea al Nicoreştilor, în ţinutul Tecuciului pe 
Şiret; al cincilea cel dela Greceani, în ţinutul 
Tutovei, pe Berlieciu; şi al şaselea, acel din vii¬ 
le dela Costeşti tot dintru acest ţinut; osebit de 
alte locuri cu vii mai proaste, pe cari le trec 
acum cu vederea. 

Aceste podgorii nu slujesc numai pentru tre¬ 
buinţa locuitorilor, ci încă preţul cel mic al vi¬ 
nului, trage la sine şi pe neguţătorii ruseşti, le¬ 
şeşti, căzăceşti şi ardeleneşti, ba încă şi pe cei 
ungureşti; şi duc pe tot anul în ţările lor mul¬ 
ţime de vin, măcar şi de nu întrece cu bunăta¬ 
tea pe al lor. Basarabia mai înainte până când 
era a Moldovenilor, încă nu avea vii slabe, iar 
după ce au început a o stăpâni turcii, hulitorii 
de vii, au căzut şi acele, şi acum numai cât îşi 
ţin hristianii, cari locuesc în ţinutul Chiliei şi 
al Ismailului, vr’o câte-va vii, din care de abia 
scot atâta vin, cât le este pentru trebuinţa lor. 

Cu codrii încă este Moldova foarte îmbogăţită, 
al căror lemn nu este numai pentru herestea şi 
pentru foc, ci şi copaci aducători de roadă în¬ 
destulă. 

Lucrătorii de corăbii, caută mai vârtos şte- 

jarii moldoveneşti, şi îi lăudă a fi mai buni 
pentru corăbii, de cât tot celalt lemn, şi mai 
tare împotriva cariului; însă ei au înţeles la a- 
cest lemn, că dacă nu curăţă bine coaja lui cea 
albă ce este pe dedesupt, şi se întâmplă de ră¬ 
mâne cât de puţină, apoi în scurtă vreme pri- 
cinueşte tot lemnului borte de carii; iar cură- 
ţându-i bine peliţa aceasta, apoi pe acest lemn 
nici într’o sută de ani, nu-I vatămă nici vre- 
mile, nici văzduhul, şi nici apa. 





Pentru fiarele cele sălbatece, şi dobi¬ 
toacele cele domestice 


Pentru fiarele care sunt în Moldova asemenea 
ca şi în celelalte ţări de prin prejur, nu este 
treaba noastră ca să facem o scrisoare aşa lungă, 
pentru că noi nu ne-ain apucat ca să arătăm 
turmele cele ce umblă prin codri, adică: cerbi, 
căprioare, vulpi, râşi şi lupi, ci numai ca să 
povestim pentru d:\nsele ce am aflat cu osebire 
la aceste fiara din Moldova. Şi aşa îmi aduc a- 
minte, că la noi sunt trei soiuri de oi, acele de 
munte, şi acele de Soroca, şi cele sălbatice; dar 
nu se ştie bine, cât sunt de mari turmele de oi 
ce so află la munte, pGiitru că toate părţile Mol¬ 
dovei despre Apus, care nu sunt aşa bune pen¬ 
tru semănături, slujesc pentru păşunea oilor, 
cu care se ţin mai vârtos locuitorii de pe acolo. 
Pentru aceia beilicciii duc laŢarişrad pe tot a- 
nul oi de acestea, ce se numesc în limba tur¬ 
cească, (.hivirdic, mai mult de CO de mii, pen¬ 
tru cuhnea sultanului, pentru că carnea lor se 
preţuieşte de turci mai mult decât toată altă 
carne, atât pentru gustul ei cel bun, cât şi pen¬ 
tru uşurinţa mistuitului. In trei locuri se găseşte 

deosebit bună păşune, în Câmpu-Lung rusesc, 
pe Putila, în Câmpu-Lung moldovenesc pe Mol¬ 
dova, şi pe muntele Vrancea, în {inului Putnei. 

La câmp sunt oile cu mult mai mari, insă 
mai puţine decât la munte, şi dintre aceste sunt 
de a se socoti deosebit acele ce sunt în ţinuLul 
Sorocei, căci toate au câte o coastă mai mult 
de cât celelalte, şi cât trăesc ele nu o pierd. Iar 
trecându-lc întru alt (inul, fată mieii la al trei¬ 
lea an numai cu acele coaste obicinuite, şi ase¬ 
menea şi alte oi de pc aiurea, adueându-le în¬ 
tru acest ţinut, fată mieii cu câte o coastă mai 
mult decât ele. 

De cât aceste sunt mai cu mult deosebite oile 
cele sălbatice, care cu greu se vor găsi şi pe la 
alte locuri; buza lor cea de asupra spânzură 
în jos de două degete mari, pentru aceia sunt 
nevoite ca să pască mergând îndărăt, şi gruma¬ 
zul lor este ţapăn fără de încheietură, pentru 
aceia nu pot să-şi întoarcă capul nici în dreapta 
nici în stânga şi picioarele lor sunt scurte, însă 
atâta de grabnice, încât nici câinii când le go¬ 
nesc mai nu pot să le ajungă, şi adulmecarea 
lor este atâta de aspră, în cât de o milă nem¬ 
ţească departe adulmecă pe vânătorul, sau pe 
fiara care vine cu vântul asupra lor; iar când 
vin asupra lor împotriva vântului nu pot să-i 
adulmece până când le prind. 

Oamenii locuitori de pe lângă munle, au boi 
mici, iar cei din partea câmpului, au cirezi 
mari de boi prea frumoşi pe care îi duc prin 
ţara leşească la Danţig pe tot anul mai mult de 
patru-zeci de mii, şi de acolo îi vând prin ţă¬ 
rile de prin prejur.Jn loc de boi leşeşti; şi în 
Moldova se cumpără perechea de boi cu câte 
cinci şi iarna cu câte trei taleri nemţeşti, iar 
în Danţig îi vând şi cu câte 40, până la 50 de 

taleri; şi boii cei mai graşi şi mai buni se gă¬ 
sesc pe Pârâul Sărat în ţinutul Fălciului, şi pe 
pârâul Başâul în ţinutul Cernăuţului, pentrucă 
acolo este câmpul foarte sărat, şi iarba foarte 
bună şi îngrăşătoare, şi atâta sunt de mulţi a- 
colo, încât nu numai că sunt cu îndestulare 
pentru schivernisirea locuitorilor, ci încă îşi 
pot plăti cu dânşii şi birul şi dările cele grele, 
care le iau turcii de la dânşii. 

Pe amândouă malurile Nistrului se ivesc câte 
odată bivoli, dar se vede că nu sunt de loc, ci 
sunt trecuţi din Podolia şi din ţara tătărească 

E este Nistru, când înghiaţă.din pricina vânturi- 
>r despre Miază Noapte că bat iarna în părţile 
acelea. 

Pe munţii despre Apus se află altă fiară, care 
mai că aşi adeveri că este a Moldovei, şi se nu¬ 
meşte de locuitori zimbru.; la mărime se ase- 
mănează cu boul domestic, însă capul lui este 
mai mic, grumazul lungăreţ, pântecile vitioan, 
şi mai înalt la ciolane, coarnele subţiri crescute 
drept în sus, şi vârfurile lor cele foarte ascuţite 
sunt puţin întoarse în afară; o fiară sălbatică şi 
grabnică, şi asemenea ca şi căprioarele se poate 
urca pe stâncile cele oable, pentru aceia cu 
greu se poate prinde cu alt chip, fără numai cu 
puşca; şi aceasta este fiara al căreia cap l’au 
luat de stema tărei Dragoş Voevod, Domnul 
cel întâi «1 Moldovei. 

Râmătorii în ţinutul Orheiului la satul Toha- 
tin, între apele Ichilul şi Răutul, nu sunt cu co¬ 
pitele despicate, ci întregi, şi mai ca şi la cai, 
şi râmătoarele care le aduc acolo din alte părţi, 
la al treilea an încă fată prăsilă asemenea cu 
copitele întregi, şi aceasta nu se întâmplă nu¬ 
mai celor domestici, ci şi celor sălbatici, cari 

se plodesc mulţime prin stufurile ce sunt pe 
lângă Nistru. 

Caii moldoveneşti din partea muntelui sunt 
mici, şi la făptură asemenea celor ruseşti, însă 
foarte vârtoşi şi trainici la muncă, şi la copite 
aşa de tari încât nu au trebuinţă de a fi potco¬ 
viţi, măcar de au şi a merge ori la ce dru¬ 
muri grele. 

Iar în partea câmpului sunt caii mai mari şi 
mai frumoşi la făptură, potriviţi la ciolane, mai 
grabnici şi mai trainici, şi nu sunt iubiţi numai 
de Ieşi şi de unguri, ci şi de turci, cari au şi 
parimie (proverb): „Agem dilberi, bogdani bar- 
ghiri meşnurdir“ adică: un tânăr persesc, şi un 
cal moldovenesc, sunt mai slăviţi de cât toţi 
ceilalţi. 

împrejurul hotarelor Moldovei se mai găsesc 
încă şi herghelii mari de cai sălbatici, cari nu 
sunt cu nimica alt osebiţi de cei domestici, ci 
numai că sunt mai mici, şi copitele de o palmă 
de late, vârtoase şi rotunde. Pe aceştia îi cum¬ 
pără tătarii de Bugeag, şi îi ţin pentru ospeţe, 
ori pentru slujba casei; căci despre toamnă, 
cina este vre-o parte de acele adăpată cu ploi 
necontenite, pretăcându-se ca o mlaştină, atunci 
hotărăsc ei o zi locul unde să se adune, şi toţi 
cîmpii acei de prin împrejur, îi umplu de chiute 
şi de zbiarete; deci caii când audchiutele care 
răsună din toate părţile de pe câmpi, fug îm¬ 
prăştiaţi într’o parte şi îutr’alta, şi nu găsesc 
nici un loc să fie fără de huet, şi apoi cu acest 
chip îi mână în mijlocul vre-unui şes de acele 
mlăştinoase, pe care îl numesc Ghioler, de unde 
ei, pentru copitele lor cele late nu pot să mai 
fugă, ci rămân acolo înglodaţi; şi aşa îi ucid 
apoi tătarii cu săgeţile şi cu suliţele, şi îi prind 

pe o seamă şi vii, şi îi împărţesc între dânşii 
după plăcerea lor. 

Pentru alle fiare de care sunt plini codrii noş¬ 
tri, nu voi a zice acum nimic, adică: pentr'u 
ruşi, pentru jderi şi pentru vulpi, a căror blane 
loarte slujesc împotriva frigului. 

Iar pentru albine voi zice măcar cât de pu¬ 
ţin, căci ceea ce am înţeles pentru economia lor, 
nu este neplăcută, şi nici nu este la toţi cunos¬ 
cută. Locuitorii au de la dânselc mare dobândă, 
pentru că toţi câmpii în toate locurile sunt 
crescuţi cu cele mai frumoase şi mai desfătate 
Hori, şi pădurile încă le dau neîncetat materie 
pentru ceară şi pentru miere; şi ar avea şi mai 
mare dobândă de la dâusele, când ar cuteza ca 
să ţie pe toţi roii care roesc ele în toţi anii; 
însă în pravila ţării este oprit ca ori şi cine, să 
nu ţie mai mulţi stupi de cât sufere locul său, 
ca nu cumva mulţimea lor sa zăhăiască pe me¬ 
gieşi. Osebit de fagurii cei obicinuiţi de miere 
şi de ceară, mai fac albinele moldoveneşti încă 
şi alt soi de ceară cam neagră şi prea mirosi¬ 
toare, dar nu pun miere intr’însa, ci o aşază nu¬ 
mai împotriva lucirii soarelui, pentru aceea 
prisacarii când prind câte un roi cu matca lui, 
apoi fac în vasul în care 1 pun o bortă şi mai 
multe crestături; şi ele mai înainte de a începe 
să lucreze altceva, astupă borţile şi crestăturile 
cu ciară de aceasta neagră, pentru că în ele 
nu pot să lucreze, fără numai la întuneric, şi 
apoi după aceia încep a lucra. Pe această ceară 
o scot prisacarii la vreme cu miere, şi o vând 
mai scumpă, pentru că miroase mai ca şi am¬ 
bra, şi stă împotriva razelor soarelui. 

S’au înţeles că roii cari sunt aproape de alţii, 
când se întâlnesc unul cu altul prin văzduh, 
ţncep războiul cumplit, şi nu încetează, până 

când partea cea biruită este nevoită a scăpa cu 
fuga ; şi de acolea înainte partea cea biruitoare 
nu’şi mai strânge miere de pe flori, ci merge 
în toate zilele la ştiubeiul celei biruite, şi ii ia 
mierea ei cea gătită, pentru că ea nu se poate 
apăra. Şi apoi văzând prisacariul că albinele Iui 
lucrează cu sârguinţă şi spor nu facă nimic, a- 
tunci el pe toate albinele care le găseşte în ştu- 
beiul acela le stropeşte cu cridă muiată în apă, 
şi a doua zi merge la megieşul său pe ale că¬ 
ruia albine are prepus şi-i arată petele lor cele 
albe, şi îl sileşte sâ’i împlinească paguba. 

Se mai găseşte încă în Moldova, şi pe hota¬ 
rul Pocuţiei, o pasăre ce se numeşte de locui¬ 
tori ierunca, şi de Ieşi gluşca, adică surdă, 
şi este asemenea cocoşului de gotcă, însă mai 
mică, şi din lire nătângă şi surdă; şi dacă gă¬ 
seşte vre un vânător şi o sută într’un copac, 
pe toate le poate împuşca pe rând, şi cele¬ 
lalte privesc cum cade una după alta. Carnea lor 
este foarte gingaşă şi albă, şi întrece cu gustul 
ei cel bun pe potârniche, încă şi pe fasau. 





PARTEA i DOUA Şl POLITICEASCA 


Pentru ocîrmuirea Stăpânirii Moldovei 

Cela ce voeşte să facă o scrisoare*) politicească 
pentru Moldova, trebue, după cum gândesc, 
întâi să cerceteze chipul şi mijlocirea cu care 
se oeârmueşte; pentru că aflăm că încă şi oa¬ 
menii cei mai învăţaţi au greşit în scrisoarea ei. 

Mărturiile cele luminate ale istoricilor celor 
vechi, nici de cum nu ne lasă să fim la îndo¬ 
ială, cum că toată Dacia când era încă a Roma¬ 
nilor, nu că s’a ocârmuit numai de stăpânitori 
romani ci încă şi după pravilele lor. Iar după 
căderea monarhiei, nemai trimiţând romanii 
într’ânsa, nici oşti, nici ocârmuitori, şibejenarii 
romani (sau italieneşti), nemai putând suferi nă¬ 
vălirile barbarilor, pentru că n’aveau nici ostaşi, 
nici ocârmuitori, se vede că au fost nevoiţi ca 
să’şi pue lor şi stăpânitori dintre dânşii, după 
pilda megieşilor lor; însă, închipuirea stă¬ 
pânirii aceia nu se înţelege luminat, pentru că 
istoria tuturor noroadelor de pe vremurile a- 
celea este întunecată, şi numai aceasta este ştiut. 


*1 Descriere. 

că locuitorii Moldoveni cari venise dela Ita¬ 
lia şi după aceia ’şi-au căutat scăparea lor prin 
inunli pentru năvălirea Schiţilor şi a barbarilor, 
au avut însuşi Craii sau Domnii lor, dela care 
se trage loan cel românesc, care este aşa ves¬ 
tit de Nichila Honiat, şi tatăl lui Dragoş cel 
întâi carele a sfătuit pe strămoşii noştri să se 
întoarcă iarăşi înapoi în patria lor cea veche, 
primind şi dregătoria Domniei sale dela cel ce 
au venit în Moldova după dânsul. 

Următorii săi au ocârmuit cu atât de mare 
socotinţă, stăpânirea care o dobândeau şi prin 
alegerea boerilor, în cât, măcar că pentru pu¬ 
terea şi mărirea ţării nu erau asemenea cu cei 
mai mulţi principi Ilristieneşli, dar nici unii 
dintre aceştia nu aveau a le porunci nimic. 

Pompele împărăteşti cu care se slăvesc stă- 
pânitorii cei mai mari, nu le lipsea lor nici 
una, şi în ţară nu aveau pe nimeni asupra lor, 
fără numai pe Dumnezeu şi Pravila şi nici la 
o stăpânire străină nu erau nici închinaţi nici 
supuşi. Războiul, pacea, viaţa, moartea şi ave¬ 
rea tuturor supuşilor lor, era numai la însăşi 
voia lor; şi la toate acestea aveau să porun¬ 
cească după plăcerea lor fără de a avea ei împo¬ 
trivire dela cineva, măcar de urma cu dreptate 
sad cu strâmbătate. 

încă şi împăratul grecesc, loan Paleologu, pe 
vremea Soborului dela Florenţa, a dăruit lui 
Alexandru cel bun Coroana Crăiască, împreună 
cu nume de Despot; şi a pricinuit acestui domn 
ridicarea vrăjmaşului asupra lui, pentru care 
fiind el nevoit să’şi isbândeaseă împotriva vrăj¬ 
maşului aceluia, a poruncit de a apucat tot nea¬ 
mul arme în mâini, şi cu acest chip, nu că nu¬ 
mai s’a păzit şi s’a apărat Moldova, numai ea sin¬ 
gură, de către năpădirea megieşilor ei, ci încă şi 

de către turburarea turcilor, lăţindu-şi încă şi 
hotarele, mult mai înăuntru în ţările vrăjmaşilor 
ei, adică în vremea stăpânirii lui Ştefan IV, 
celui Mare 1) Insă curmarea stăpânirii lui, a fost 
o nenorocire pentru Moldova, întru care au stâiu- 
pit de a mai creşte şi a început când şi când a 
scădea, până când a căzut, mai la urmă, în stă¬ 
rile cele mai sărace în care o vedem acum 2) 
căci sub Bogdan, un (iu al lui Ştefan, deodată 
s’a stins raza cea de frunte a slavei Moldovei. 
Voia de a mai face război şi a lega pace, au 
perdut’o jurând el împăratului turcesc jurămân¬ 
tul credinţei, făgăduindu-i să plătească pe tot 
anul patru mii de galbeni semn de închină¬ 
ciune. Iar o bucată de vreme tot au rămas o 
umbră a slavei ei cea veche, şi se pare că repu¬ 
blica ar fi mai mult sub paza turcilor de cât 
sub supunerea lor; poate pentru că turcii nu 
voiau să turbure cugetele cele ce încă nu le 
erau de tot plecate ale supuşilor lor celor noui, 
şi purtau frica că de’i vor purta ca pe nişte 
robi, le vor fi la vedere vrăşmaşi şi rdscolnici; 
iar apoi după ce s’au stâns neamul cel vechi 

al Drăguşenilor cu Ştefan al X, fiul lui Petru 
Voevod Rareş, apoi lăcomia de cinste a celor 
mai mari, care făceau gâlccavă pentru stăpâ¬ 
nire, au dat prilej turcilor ca să mai mărească 
birul Moldovei, şi să o mai prade încă şi de 
slobozenia care mai avea până atunci. 

Şi mai după vreme, au ridicat de tot şi pute¬ 
rea de a mai alege Domni, pe care încă o mai 
aveau boierii, trimeţând în scaunul acesta pe 
alţi domni străini cari li se părea lor, pe cari îi 
scoteau, şi apoi iar îi puneau; amestecând aşa 
una cu alta, în cât au căzut la urmă sub oto¬ 
mani puterile cele mai înalte care le aveau 
Domnii mai înainte. 

Aici nu putem să nu zicem, că şi o seamă din 
cei străini lacomi de cinste, nu au fost pricina 
la această stricăciune, care numai ca să aibă 
nume de Domn, nu socoteau întru nimica a fă¬ 
gădui turcilor ori ce, şi a se lipsi de toate ale 
lor; şi apoi neputând trăi numai din dările cele 
obicinuite, se aflau siliţi ca să stârnească alte 
chipuri de sarcini, şi să le arunce asupra ţării. 

Şi întru acest chip, Moldova, care îşi luase a- 
supra-şi numai un jug singur şi nu prea greu, a 
fost silită pe urmă sft-1 poarte îndoit atât dela 
turci cât şi dela Domnii ei cei străini. Şi ca să 
zic de toate pe scurt: înţelepţii împăraţi ai tur¬ 
cilor, şi-au oprit pentru dânşii în vremile aces¬ 
te buimăcite, toate acele ce au socotit că le sunt 
trebuincioase; iar aceia de unde nu aveau ei să 
nădăjduiască nici o dobândă, a lăsat o Domni¬ 
lor ca să mulţumească cât de puţin cugetele 
cele iubitoare de cinste ale acelora ce voiau să 
se facă Domni 

Puterea de a începe răsboi şi a f ce pace, a 
lega alianţă, şi a trimite soli cu tr uinţa repu- 
JRicei pe la stăpânirile de prin pr;jur, s-ap o- 

prit stăpânitorilor Moldovei; însă li s-au îngă¬ 
duit toată volnicia, şi mai tot aceiaşi putere pe 
care o aveau ei şi mai înainte, a pune pravile, 
a pedepsi pe supuşii lor, a face boieri, sau şi 
a le lua boieria, a arunca biruri, încă şi a 
pune Arhierei, împreună şi altele de acestea. 

Puterea lor nu este numai asupra boierimei, 
şi a locuitorilor Moldoveni; ci încă şi asupra 
turcilor neguţători, şi alţii, ori şi din ce stare ar 
fi, când se ailau în ţară; şi viaţa şi moartea lor 
este în mâinele Domnilor, şi judecând ei pe cine¬ 
va spre moarte, spre bătae, spre surguniri, sau 
spre pierderea tuturor moşiilor, măcar şi cu 
strârabătate şi tiranie, apoi aceia cărora le pasă 
(adică le este milă), pentru acel judecat, numai 
cât pot să se roage pentru dânsul cu şura, sau 
prin scrisoare, iar de a se împotrivi judecăţii 
domneşti, nimeni nu cutează. 

Aşişderea şi când voieşte Domnia să sloboadă 
pe vre-unul carele este judecat la moarte de toa¬ 
tă obştia, nici atunci nu poate nimeni să stea 
împotrivă, şi luându-1 Domnia sub apărarea sa, 
nu-1 pot omorî cu sila. Şi toate dregătoriile cele 
ostăşeşti şi politiceşti, care spânzură numai din 
singură voia sa, le dă celor iubiţi ai săi şi le 
ia de la aceia cari ti sunt urâţi, şi la împărţirea 
lor nu are să caute nici după ufl! canon, şi voind 
să facă şi pe un ţăran Logofăt Mare, care este 
boieria cea mai mare a Moldovei, nimenea nu 
cutează să vorbească de faţă împotrivă; aşa şi 
când voieşte să lipsească dintr’una ca aceasta 
pe unul măcar şi din neamul cel mai de frunte, 
îndată acela treime să se supue hotărârii Dom¬ 
neşti. 

Asemenea putere are nu numai asupra celor 
mai de jos a Clirosului Bisericesc, ci încă şi 
asupra Mitropolitului, şi a celorlalţi Arhierei, 

Arhimandriţi şi Egumeni, şi asupra tuturor ce¬ 
lor ce sunt de tagma bisericească; şi când fac 
vre-un rău, sau dau vre-o sminteală unui mirean, 
sau cugetă ceva împotriva Domniei, sau a obş- 
liei, atunci şi fără de învoiala Patriarhului de 
Ţarigrad, ne împiedecat poate să-i scoată din 
aregătoria lor, fără de a-i lipsi de darul hiroto¬ 
niei. Şi cerând trebuinţa, poate încă şi cu moarte 
să-i pedepsească. 

Partea bisericească îşi alege singură pe păs¬ 
torii cei noui, însă numai atunci când îi cheamă 
Domnia la aceasta, la care se cere şi întărirea 
Domnească, adică: dă celui nou ales, un toiag 
păstoresc cu însuşi mâna sa, care putere au 
luat-o Papii cu meşteşug de la împăraţii Roma¬ 
neşti, şi nici unul clin principii Ilristianeşti nu 
o are mai mult fără numai singur împăratul 
linsese. 

Acestea sunt puterile Domnilor Moldovei asu¬ 
pra supuşilor lor, cari nu li-s’au lăsat numai 
de la poarta otomanicească, ci încă li s’au în¬ 
tărit şi prin hrisoavele altor împăraţi mulţi; 
însă, asupra moşiilor locuitorilor, nu le-au lă¬ 
sat nici o volnicie de acestea, căci, când voeşte 
Domnia ca să arunce pe ţară niscai sarcini grele, 
măcar că nu poate nimeni să i-le abată fără de 
primejdia vieţe*, dar tot este silit de curtea tur¬ 
cească, ca să dea seama pentru asupririle lui; 
şi mai ales atunci are să aştepte şi mai mare 
pedeapsă, când ÎI pârăşte cineva la vizirul cel 
mare, pentru vărsarea de sânge nevinovat (mă¬ 
car că nu-1 pot pâri); şi când se jelueşte toată 
ţara, pentru sarcinile cele prea mari, apoi atunci 
de multe ori îl pedepseşte cu surgunire, sau cu 
răpirea tuturor moşiilor sale. Iar pedeapsa mor¬ 
ţii şi-o pricinuesc Domnii, numai prin răscoală, 
şi prin apărarea de a nu plăti împăratului bi- 

rul de peste an ; însă nici această încuetoare nu 
este îndestul de tare de a nu se putea strica, 
căci dacă s’a făcut el prieten bun prin mită şi 
prin daruri cu vizirul cel mare, cu chihaia şi 
cu tefterdarul, şi cu alte obraze de aceste care 
au îndrăzneală călră împăratul, apoi nu are să 
se teamă nici de pâra boierilor, nici încă şi de 
toată ţara; căci un advocat la curtea turcească 
le ia toate asnpra sa, să 1 apere, când poate ca 
să arate cu iscusinţă îndepărtarea pricinei acelei 
despre partea lui. 

Şi întru acest chip se apasă Moldova foarte greu 
cu tirania turcească ; însă tot poate Domnia să 
săvârşească orice voeşte fără de frică, şi nimeni 
nu cutează să’i stea împotrivă fără de a aş¬ 
tepta pedeapsă; iar de a nu ţine în seamă po¬ 
runcile celor lalţi domni mai dinainte, sau să 
aducă iarăşi din nou înaintea Divanului prici¬ 
nile cele hotărâte de dânşii, îl propeşte mai 
mult obiceiul ţărei, de cât vre o pravilă undeva. 
Pentru aceea, măcar de au şi fostoarecari domni 
în Moldova, cari au tras iarăşi la cămara lor 
moşiile cele dăruite de domnii cei mai dinainte 
de dânşii, cu cuvânt că ar li fost dăruite la 
oameni nevrednici; dar de către obşte nici o 
dată nu s’au ţinut în seamă, nici s’au întărit; 
şi oamenii acei asupriţi, totdeauna au dobândit 
dreptatea şi întoarcerea moşiilor la Domnul cel 
următor. 



Pentru obiceiurile cele vechi şi cele 
nouă, la punerea Domnilor 


După ce am arătat pentru acele care mai na- 
inte vreme, cum şi în vremea de acum se so- 
cot a fi vrednice pentru stăpânirea Moldovei; 
gândesc că este vrednic de osteneală să spunem 
ceva şi pentru obiceiurile care se obicinuiau mai 
nainte in vremile vechi la punerea Domnilor. 

In vremea celor şease Domni întâi, până a 
nu se ridica urmarea cea moştenitoare la Scaun 
a Stăpânitorilor Moldovei cu alegerea lui Ştefan 
I, care o aveau ei până atunci, nu au prea avut 
loc obiceiurile cele politiceşti, saiţ nici cum nu 
au început, căci moştcanul Domniei care se ştia 
încă până ce trăia tatăl sau fratele său, nu a- 
vea trebuinţă de nimica la suirea în Scaun, fără 
numai ce-1 vesteâ la iveală. Iar apoi după aceia, 
de când s’au cerut sfatul boerilor la alegerea 
Domnilor, sau obicinuit mai multe obiceiuri şi 
ceremonii la punerea lor; căci îndată după 
moartea lui Roman I, Domnul cel de al şeasă- 
lea după descălicarea în Moldova, pentru ne- 
vârsta fiului său Alexandru cel Bun, carele era 
prea slab de a putea goni înapoi pe vrăşmaşii 

care năpădise în Moldova din toate părţile, pen¬ 
tru aceia au socotit boerii a fi mai bine, ca să-şi 
aleagă un Domn mai harnic şi oştean bun. de 
cât să puie la vâsla republicei pe un copil, şi 
pentru nepriceperea lui să li se întâmple cea 
mai mare primejdie. 

Această putere care o aveau atunci toţi boerii, 
au lăsat-o mai la urmă, din pricina turburărilor 
care le pricinuea de multe ori mulţimea alegă¬ 
torilor, numai celor şeapte boeri mari ai stării 
cei d’intâi, adică: Logăfâtului celui mare, amân¬ 
durora Vornicilor, Hatmanului, Postelnicului, 
Spătarului celui Mare, şi Paharnicului celui 
Mare. 

Aceştia îndată după ce murea Domnul, obici-i 
nueau a se aduna în Divan, şi deschideau diata 
sau testamentul Domnului celui răposat; şi dacă 
nu erea nimenea însemnat întru dânsa să fie 
Domn, apoi ei cu sfatul lor îşi alegeau Domn, 
însă nu-1 vesteau la iveală; iar dacă era însem¬ 
nat vre unul din fii Domnului în diata tatălui 
său să fie Domn, apoi şi obrazele cele alegă¬ 
toare trebuiau să rămînă la acel cuvânt, ne mai 
fiind volnici să facă altă alegere. Şiisprăvindu se 
aceasta, apoi ei purtau grijă pentru îngroparea 
mortului; şi trupul lui, dacă făcuse vr’o bise¬ 
rică până ce au trăit, îl puneau într’ânsa; iar dacă 
nu, apoi îl puneau într’altă Biserică marc, şi 
după îngropare, toţi boerii şi curtizanii îm¬ 
preună cu slujitorii cei de Oaste, se întorceau 
de la Biserică înapoi la Curte, cu mare tăcere 
şi cu straie jalnice şî feţe mâhnite, şi boerii 
după aceia îndată intrau în Divanul cel mare, şi 
se aşezau tot întru aceleaşi scaune şi locuri, cari 
le aveau până ce trăia Domnul, iar cetele osta¬ 
şilor, atâta de multe cât putea să întindă rând 
în Curte, cu puştile şi steagurile întoarse, aş- 

leptau punerea Domnului celui nou. La aceasta 
ohicinuia acela carele era să fie Domn, dacă 
era vre unul din fiii celui reposat, de sta la 
scaunul tatălui său cu straie jalnice; iar dacă 
era ales dintre boeri, apoi rămânea nemişcat la 
locul său cel mai d’inainte; şi după ce erau toate 
aceste aşezate, apoi intâi curma Mitropolitul tă¬ 
cerea, şi făcea cuvânt de laudă pentru Domnul 
cel mort, şi se jeluia pentru moartea lui în nu¬ 
mele republicei, După aceea cetea Logofătul 
cel Mare la adunare cu glas, testamentul mor¬ 
tului ; pentru că dacă se întâmpla, după cum 
se obicinuia de multe ori, să fie însemnat în 
diată următorul la Scaun fratele cel mai mic, 
înaintea celui mare, să ştie fieşte care, că nu 
s’au făcut cu voia celor alegători, ci s’au făcut 
cu voia mortului. 

Tot acelaş logofăt mare întâi după cetire, se 
apropia de domnul acel nou, şi dacă era din 
neamul celui mort, apoi îi arăta întâi, că şi lui 
i-ar fi împreună tânguire pentru moartea tată¬ 
lui sau a fratelui lui; şi apoi îi arăta că ar fi 
el hotărât şi ales de testamentul reposatulu; ca 
să tie domn, şi îl ruga în numele tuturor bres¬ 
lelor Moldovei, ca cât ar fi cu putinţă aşa de 
grabă să intre în stăpânire, şi pe dânşii să vo- 
iască a-i stăpâni cu dreptate, ca pe supuşii şi 
slugile sale cele credincioase. 

După aceia, trebuia domnul cel nou să stea 
cu capul gol, şi cu puţine cuvinte să răspundă, 
şi să se caiască pentru întâmplarea aceea, că a 
scăpat republica pe un domn aşa bun, şi să a- 
rate că ei măcar că nu este destul de vrednic 
a purta sarcina ţării, însă trebue să se plece 
atât la porunca tatălui său, sau a fratelui său, 
cât şi la voia a toată republica ; şi pentru a- 
ceia voeşte ca să ia dregătoria in viaţă, şi să 

stăpânească pe supuşii săi cu toată dreptatea, 
dragostea şi mila. 

După aceea îndată se scula toată adunarea, 
dinpreună cu Mitropolitul şi cu partea biseri¬ 
cească, şi îl petrecea cu marc alai până la bise¬ 
rica cea mare, şi la uşa bisericei ii eşea întru 
■întâmpinare Mitropolitul purtând înainte două 
făclii, şi îl cădea, şi întindea Sf. Cruce, şi Evan¬ 
ghelia de o săruta, şi îşi arăta evlavia sa. După 
aceia întră In biserică şi înghenunchiâ la Al¬ 
tarul drept uşa cea împărătească, şi îşi rezăma 
capul de Sf. Pristol, iar Mitropolitul îi punea o- 
moforiul pe cap, şi îi citea cu glas rugăciunea 
care obicinueşte să se citească la încoronarea 
împăraţilor pravoslavnici, şi apoi îl ungea pe 
frunte cu Sf. Mir. După săvârşirea acestor obi¬ 
ceiuri, se scula Domnul în picioare, şi săruta atât 
Sf. Pristol, cât şi Sf. Icoane cu evlavie, şieşind 
de acolo în mijlocul bisericei, îi punea Mitropo¬ 
litul pe cap o coroană de aur împodobită cu 
multe pietre scumpe, şi cântândcântăreţii: „Ca- 
rie-se să te fericim 11 , îl lua Mitropolitul de sub¬ 
sioara dreaptă, şi Postelnicul cel mare de sub¬ 
sioara stângă, şi îl ridicau într’un scaun cu trei 
trepte ce este de-a dreapta în Eiserică; şi la 
acea vreme se slobozeau toate tunurile câte erau, 
şi muzicanţii începeau a cânta. 

După săvârşirea Leturghiei, îl îmbrăcau în 
pridvorul bisericei cu caftan domnesc, şi în¬ 
dată toţi bocrii după lepădarea straielor celor 
jalnice ce le aveau până atunci, îmbrăcau alte 
straie vesele şi strălucitoare, şi după aceste 
isprăvi, încăleca Domnul iarăşi pe armăsar, şi 
se întorcea la curte sub petrecerea atât a Mi¬ 
tropolitului cât şi a tot sfatul, şi la intrarea 
în sala cea mare se suia pe scaunul domnesc. 
La această ceremonie obişnuia Hatmanul de a 



J2_ 


bimilrie Canlerhlr 


dreapta, şi Postelnicul cel mare de a stânga 
de-i duceau poalele caftanului. După dânsul 
urma Mitropolitul şi tot sfatul, şi fieşte care 
după rânduiala sa, se aşezau pe scaunele lor; şi 
apoi mergea întâi Mitropolitul la Domnul acel 
şezător pe scaun, şi îi săruta mâna; şi în 
scurtă vorbă, îl hiritisea poftindu-i noroc la Stă- 

S ânire, şi îl încredinfâ că va fi rugător către 
umnezeu pentru dânsul, şi se ruga lui, ca să 
de şi el apărat irapreunâ cu tot clirosul bise¬ 
ricesc. Apoi se Intoarcea către tot norodul, îl 
blagoslovea, şi-l sfătuia ca săOecu credinţă că¬ 
tre Domnul lor. 

După Mitropolitul urmau Arhiereii, şi cea-1- 
altă parte bisericească a Moldovei, arătându-şi 
şi aceştia cinstea lor către domnul cel nou, 
apoi mergea şi Logofătul cel mare cu cei-l-alţi 
boieri, şi îi sărutau mâna. 

După săvârşirea acestor ceremonii, se scula 
Domnul din scaunul său, şi cu capul gol, 
mulţumea la toţi pentru ctfgetele cele bune ce 
arătau către dânsul, şi făgăduia Patriei milă, 
dreptate şi apărare, şi după aceste cuvinte, îi lua 
spătariul cel mare coroana de pe cap, şi el 
după ce se duceau toţi boierii, întră în cabine¬ 
tul său cel dinăuntru. 

Tot acest fel de ceremonie, arătau jupâiie- 
sele boerilor şi Doamnei lui Vodă, dacă avea, 
în sala Doamnei; iar încoronării nu era păr¬ 
taşe duhovniceşte. Ea încă avea strană în bise¬ 
rică, însă oare-şi ce mai jos de cât strana Dom¬ 
nului ei, şi în sala ei unde toate jupânesele 
boierilor aveau locuri ştiute după boieria băr¬ 
baţilor, purta şi ea coroană tot întru acelaşi 
chip ca şi a bărbatului ei, care se poate vedea 
pe la chipurile cele vechi. 

Intru acest chip se urmă odinioară la pu¬ 
nerea Domnilor :n Moldova. 

Iar după ce au căzut toate în neoiunduiala 
cu stăpânirea cea silnică a turcilor, luând de 
Jaboieri şi volnicia de a-şi alege Domni, pen¬ 
tru aceia acum se păzeşte cu totul altă urmare 
la alegerea unui Domn Moldovenesc. Căci în¬ 
dată fâcâadu-se înştiinţare vizirului, că au 
murit Domnul Moldovei, sau când vizirul au 
hotărât ca să’l scoata pe dânsul, a\ând ura 
asupra lui, sau făcând el vre o greşeala, apoi 
el caută alt Domn nou dintre fiii domnilor, sau 
alţi boieri de Ţarigrad, şi la vreme de pace 
l'ăgădueşte el Domnia numai la unii ca aceia 
cari îi dau lui bani inai mulţi ; iar la vrcir.e 
de războiu, numai pe acela îl face Domn carele 
este cunoscut a fi mai credincios 'ţi. mai vi 
teaz, şi dacă se învoeştc el cu Domnuracel nou 
pentru daruri şi pentru alte tocmeli, şi ia de la 
dânsul scrisoare pentru plutirea baiiilor, apoi 
îşi arată cugetul său împăratului, cu o scrisoare 
ce se numeşte Tarhise, cu aceste cuvinte: 

^Cutare Domn, stăpânitorul acesta de acum al 
Moldovei, asupreşte prea tare pe supuşii împă¬ 
răţiei tale, încât boierii ţării, ca sa scape de ti- 
i linia lui, sunt siliţi să fuga prin alte ţari de 
prin prejur, şi unii se nevoiesc a veni şi aici, 
ca să ceară întru ajutor mila împărăţiei tale de 
către un Domn aşa straşnic.* Iar daca nu poate 
săi învinotaţeasca cu aceasta, apoi fie aileva- 
rat, ori neade\ ărat, zice că se fereşte a nu 
plaţi birul, sau că ar fi leneş la împlinirea po« 
l uncilor, sau ii aruncă altă vină, pentru care 
este \ rednic a se scoate din domnie. Şi mai a 
dauga zicând: „şi fiindcă aceasta este cu totul 
impotma împărăţiei talc, şi a folosului ţarii, 
pentru aceia dacă vă place şi împărăţiei laie, 

eu am socotit a fi de folos, ca să se scoată mai 
sus pomenitul Domn, şi în locul lui să se pue 
(cutare), pe care eu îl cunosc şi îl ştiu, că 
este om drept, credincios, bun, şi vrednic de 
mila aceasta 11 . 

Şi dacă îngădueşte împăratul la pricina acea¬ 
sta, şi dacă nu stă împotriva vizirului nici Chî- 
zlar Agasi, nici alt slujitor de curte, atunci o- 
bicinueşte împăratul a scrie aşa însuşi cu mâna 
sa: „Mudge bindge amiel oluna“. Adică: să fie 
precum scrie mai sus. După ce primeşte vizirul 
îngăduirea aceasta a împăratului, apoi cheamă 
noaptea la curte pe Domnul cel nou, dacă este 
ca să se isprăvească lucrul pe taină, şi dacă 
poartă frică, că dacă va oblici Domnul acela ce 
este să se scoată, pentru nenorocirea lui, să nu 
fugă la vre-o stăpânire hristienească; iar dacă 
nu este de a se purta frică de unele ca acestea, 
apoi îl cheamă ziua la curte, şi Chihaia bei al 
vizirului celui mare îl primeşte cu ţoală cinstea 
şi-l duce în cabinetul său ce l are în curtea vizi¬ 
rului, şi-l pofteşte să şază, şi heretisându-1 din 
partea sa, îi arată pricina pentru care l-au che 
mat, care după obiceiul curţei aşa trebuie să se 
poftorească, măcar de şi este ştiută de cel ce 
este să se puie Domn, şi-i zice că: Măria sa 
vizirul pentru vrednicia tatălui său, sau a sa, 
şi pentru slujbele cele credincioase care au fă¬ 
cut porţii Otomaniceşti, au arătat împăratului, 
şi l-au îndemnat pentru acestea, de au poruncit 
ca să-l orânduiascft Domn în Moldova, şi îl sfă- 
tueşte ca să se poarte cu vrednicie în dregători» 
aceasta, şi prin slujbe credincioase să se arate 
ca un bărbat, şi să se păzească ca nu cumva 
prin lenevire, sau necredinţa lui să fie vizirul 
ruşinat înaintea împăratului. Şi după ce îi vor¬ 
beşte toate acestea, ese chihaia şi merge în ca 

binetul vizirului şi-i spune cum ciţ, chematul 
acela carele este să se puie Domn în Moldova, 
ar fi venit acolo şi aşteaptă poruncile măriei sale. 

Atunci vizirul indată, dacă nu are altă treabă, 
porunceşte lui capigilar-chiliai-agasi, sau celui 
mai d'intâi de la perdea, ca să aducă înăuntru 
pe domnul acel nou, şi aducându-1, aşteap¬ 
tă puţin în sala cea d’inainte, şi nu intră în ai- 
van sau în ortagasi, până când nu sunt tocmiţi 
în rând toţi slujitorii vizirului, şi oamenii lui cei 
dcla cămară pe deamândouă părţile în sală fieşte- 
care după starea sa; şi atunci merge în năuntru 
şi se închină vizirului carele şade între perini 
după obiceiul turcesc, şi cliihaiastă de a drepta 
lui, şi după ce se’nchină păşeşte puţin înapoi 
şi s’aşează de-a dreapta, iar vizirul ridicându-şi 
capul său, şi c’un aer grav îl hiritiseşte cu po 
litică, şi îi zice: „Hoş geldi Bei“,—adică bine 
„ai venit Prinţule—. Prea înălţatul, prea drep- 
„tul şi prea milostivul împăratul nostru, obli¬ 
cind cum că Domnul acela carele au stătut până 
„acum în Moldova, s’a arătat leneş la împlini¬ 
rea poruncilor sale, şi au asuprit pe supuşii 
„săi; pentru aceia au poruncit ca să fie scos 
„din dregătoria sa; şi eu l’am rugat ca să te 
„pue pe tine în "ocul aceluia, fiindcă eu te ştiu 
„că eşti om de treabă, cinstit şi credincios Porţei 
„otomaniceşti; şi întru tot prea puternicul îm- 
„părat a ascultat rugămintea mea, şi s’au mi- 
„lostivit asupra ta de ţi-au încredinţat Domnia 
„Moldovei. Deci, acum, datoria ta este ca să te 
„arăţi cunoscător prin credinţă către o milă 
„aşa mare împărătească ce ţi s’a făcut; şi pe 
„vrăjmaşi şi pe priefini, să-i aibi uniţi cu noi, 
„şi pe supuşii tăi să-i stăpâneşti cu blândeţe : 
„pe cei drepţi să’i aperi, şi pe făcătorii de rău 
„să nu’i treci cu vederea. Cu veniturile Dom- 

„nici cele după pravilă şi după obiceiu să Iii 
„mulţumit, şi pe supuşii tăi cu nimica să mi’i 
„asupreşti cu sila; iar birul şi darurile care 
„eşti indatorit a le da împăratului, să le tri- 
„meţi la curte la vremea ştiută. Şi de vei urma 
„tu aceasta, apoi cât vei trai, vei gusta mila 
„împărătească: iar de vei face împotrivă, apoi 
„ştiut să'ţi fie că sfârşitul tău într’alt chip nu 
a a li, decât ne-poruncit“. 

Atunci Domnul, dacă ştia limba turcească, răs¬ 
pundea însuşi la cuvintele vizirului, iar dacă iui 
ştia, apoi răspundea prin dragomanul cel mare 
al curţii, şi mulţumea pentru împărăteasca fa¬ 
cere de bine care l’au întâmpinat pe dânsul ne- 
liind el vrednic şî făgăduia că va urma porun¬ 
cilor trimese; şi toată virtutea, încă şi viaţa o 
\a jertfi bucuros la slujba împăratului, şi se 
ruga ca să na-şi întoarcă împăratul mila sa de 
către dânsul. 

Iar Capigilar-Chihagasi aducea din porunca 
vizirului un caftan, şi întâi îl da Domnului da 
îl săruta, şi apoi îl îmbrăca pe dânsul peste 
cele-l-alte straie; şi după ce l'au îmbrăcat, se 
apropia de vizir a doua oară şi se închina ladân 
sul, şi îi aducea înainte pe Capu-Chihagasi al 
lui ce îl avea cu sine, şi se ruga vizirului ca 
sa-1 primească şi pe acela sub apărarea sa; şi 
daca îl primea vizirul, apoiîi răspundea : „nehoş“ 
adică prea bine, şi apoi îmbrăca şi pe acel 
Capu-Chihagasi cu un caftan mai prost. 

După săvârşirea acestor ceremonii, sc’nchmă 
Domnul de a treia oară vizirului, şi iese din 
di\an fără de a mai zice vre’un cuvânt, şi mer¬ 
ge în cabinetul lui cliihaia, .şi îndată după a- 
ccia merge şi cliihaia după dânsul tot acolo, 
şi-I hiritiseşte pentru dregătoria sa cea nouă, 
ii dă cafea şi şerbet, şi vorbeşte cu dânsul pen¬ 
tru ale Domniei, sau pentru alte lucruri. 

Şi până când sade la vorbă, găteşte inurahorul 
sau comisul vizirului un cal, prea l'ruinos împo- 
dobindu-1, şi baş-ciauş cu 24 de ciauşişi cu 4 cea- 
tiri de ai vizirului pedeştri, şi alţi agaleri sau 
slugi mari de ai vizirului din curte, şi agaleri sau 
slugi de casă, aşteapta ejirea Domnului. Şi în¬ 
dată după ce ia chiliaia înştiinţare cum ca toate 
aceste sunt gătite cu acel obişnuit chip al sla¬ 
vei, porunceşte de aduc în năuntru mirodenii 
şi afumă cu dânsele pe Domnul, care la turei 
este un semn, că trebue sa purceadă. După a- 
ceia Domnul eşind încalecă pe cal, şi ese afară 
din curtea vizirului mergându’i înainte 4 alai 
eiauşi cu aceasta rânduială, adică : înaintea lui 
merg atâţia eiauşi, câţi cere el, cu ciauş l-ar-e- 
mini. După aceia urmează agalerii vizirului, şi 
iciagalerii, şi după aceştia urmează el înconju¬ 
rat de patru cialiri, cari merg doi înaintea ca¬ 
lului, şi cei doi de amândouă părţile de-i 
ţin picioarele lui. In urmă mai aproape de dân¬ 
sul, vine Capu-chihaia al său, şi după acela bo¬ 
ierii din Moldova, dacă sunt de faţă, sau alţi 
greci boieri de Ţarigrad, care sunt rudenie sau 
prietini cu Domnul; şi aşa cu acest fel de alai 
iese din curtea Vizirului, pe poarta Bahce-Capu, 
ce se zicea mai nainlellrisopele, şi iese din ce¬ 
tate afară, şi merge drept la Biserica cea mare 
a Patriarhului din Ţarigrad; şi vazându-1 ori 
şi cine trecând, fie turc, sau hristian, trebue să 
se scoale în picioare, măcar şi de la lucru, să’şi 
puie mâinile pe piept cruciş una peste alta, şi 
sa’şi plece capul in jos. Încă şi când trece pe 
la Poartă, trebuie pe toate străjile ienicerilor 
să le aşeze in rând căpitanii lor, şi să-l heriti- 
sească pe dânsul când trece, asemenea ca şi 
pe vizirul, adica îşi pleaca capetele lor, şi mâ- 
nele drept le pune pe piept, şi slobod în jos 

poalele cele d’inaipte ale straiului. Şi aceasta 
mai de pe urmă este la dânşii un semn de cins¬ 
tea cea mai mare, prin care dau a înţelege, că 
ci intru atât îl cinstesc pe dânsul, in cât stau 
înaintea lui cu picioarele acoperite, şi nu intr’alt 
chip, fără numai din porunca lui se vor miş¬ 
ca de pe la locurile lor; şi cu această petre¬ 
cere ajungând ei la biserica Patriarhiei, rămân 
turcii stând în uliţă, iar el intră iu ograda bi- 
sericei, şi descalică la scară, adică o piatră care 
este pusă mai vârtos pentru acest lucru, şi cea¬ 
uşii strigă cuvintele aceste obişnuite: 

.,Hac teala Padişahumuze Bebei efendimuze ciok 
iaşaclar oimurler virsun devlet ile cioc iaşa“. 
Adică, dreptul şi prea înaltul Dumnezeu să dea 
împăratului nostru şi Voivodului Domnului nos¬ 
tru, viaţă îndelungată şi să trăiască mulţi ani 
fericiţi. 

La poarta cea din afară despre uliţă, îi viu 
întru întâmpinare preoţii cei de mir ai Patriar¬ 
hiei şi la scara cea de mai sus pomenită, Mi- 
tropoliţii-) şi Arhiereii şi alţi bărbaţi bisericeşti, 
cari pot să fie de faţă la vremea aceia; iar 
mai la urmă, întâmpină Patriarhul, la intrarea 
bisericei, pe Domnul viitor, şi-l blagosloveşte 
cu semnul Sfintei Cruci, şi merge în biserică 
cântând cântăreţii Patriarhului: T6 ’A£io vtolv, 
şi în mijlocul bisericii, se însemnează spre 
altar cu semnul Crucii, şi sărutând icoanele 
sfinţilor, se sue în strana aceia care este făcută 
pentru Domnul Moldovei, şi păşind în treapta 
cea mai de jos a strănei, citeşte întâiul diacon 
ectenia, întru care îl pomeneşte pe dânsul, şi 
după ectenie intră Patriarhul în altar îmbrăcat 


1) Foate arhimandriţi şi din nenimerirea tîlmăeirii s au 
pus mitropoliei. 

cu sfinţitele veşminte, împreună cu patru Mitro- 
poliţi sau mai mulţi, şi Domnul încă merge în 
altar după Patriarh, şi plecându-şi genunchele 
sale, îşi reazemă capul de Sf. Pristol, şi Patriar¬ 
hul puindu-i omoforul pe cap, îi citeşte rugă¬ 
ciunea care se obişnuia a se citi odinioară la 
încoronarea împăraţilor, şi ungândul cu Sf. Mir, 
se scoală pe picioare şi merge înapoi la strana 
sa, cântându-i cântăreţii Polihronul, şi apoi se 
sue şi Patriarhul în strana sa şi porunceşte ca să 
fie tăcere şi face Domnului aceluia cuvânt de 
laudă în scurt, şi-l sfătueşte să fie cu frica lui 
Dumnezeu şi apărător Bisericei. După cuvânt 
urmează Polihronul pentru Patriarh, şi atunci 
vine Domnul şi Patriarhul în mijlocul Bisericei, 
iar Patriarhul îl întăreşte pe dânsul cu împăr¬ 
tăşirea blagosloveniei şi el sărută mâna Pa¬ 
triarhului; şi la eşirea diii Biserică, îl petrece 
Patriarhul până la scara cea pomenită şi săru- 
tându-se unul pe altul, încalecă el pe cal şi 
dinaintea ogrăzei Bisericei îl primesc turcii, pe- 
trecătorii săi, şi de acolo se întoarce înapoi la 
palatul său, tot cu aceeaş orânduială cu care a 
fost venit, strigându-i ceauşii de multe ori; şi 
dacă ajunge acolo, pofteşte la sine numai pe 
căpitanii petrecătorilor, şi le dă dulceţi şi ca¬ 
fea, şi le impărţeşte bacşişul cel obişnuit. După 
aceea heretisindu-1 ei împreună cu oamenii lor, 
se întorc înapoi la curtea vizirului. 

A doua zi vine Patriarhul cu Mitropoliţii, şi 
după aceea toată boerimea care se află la Ţari- 
grad, şi heritisesc pe Domnul cel nou; şi obiş- 
nuesc încă şi solii împăraţilor şi ai republi- 
celor Hristiane de îl herctisesc însuşi ei, sau 
prin dragomanii lor, mai ales dacă au mai 
dinainte cunoştinţă cu dânsul. 

In celelalte zile se zăboveşte el cu plătirea 
banilor cu care este dator pentru luarea Dom- 

niei, şi cu bacşişurile cari le-au pus otomanii cu 
nume de pişurişi, adică dar de buna voe; însă 
vederat, îl asupresc cu dânsele după nesăţioasa 
lor lăcomie. 

Şi după ce plăteşte anei bani pe jumătate, 
apoi îi trimet semnele Domniei, două tuiuri şi 
un steag, care se cheamă în limba lor sângeac, 
mai cu multă pompă de cât la punerea unui 
vizir de aceia cari se cinstesc câte cu trei tuiuri, 
pentru că acestora li se dă fără de nici o slava, 
de la Miralem-aga care le are sub stăpânirea sa; 
iar unui Domn de Moldova sau de ţara Munte¬ 
nească, le trimete cu mare alai prin toată ceta¬ 
tea, până la curtea sa ; căci la vremea cea ho¬ 
tărâtă, ciauşii şi slugile vizirului cari au fost 
petrecut pe Domn la Biserică, se adună foarte 
de dimineaţă în ziua aceea la Miralem aga, a- 
dică la acela ce păzeşte steagurile împărăteşti, 
căruia nu i este mică boeria la curtea împără¬ 
tească; şi înţelegând Domnul că s’au adunat 
toţi aceia acolo, apoi trimete şi el Capu-chihaia- 
lele sale şi pe boerii cari sunt de faţă, îmbră¬ 
caţi foarte, şi mai ales cu cai împodobiţi fru¬ 
mos, şi merg până la Babihumaiul sau Poarta 
cea mare care este din afară la Curtea împără¬ 
tească, şi după ce sosesc acolo, îi primeşte Mi¬ 
ralem aga cu mare cinste; şi îndată se aduce 
acolo tubulhanaoa, sau muzica împărăteasca, 
care este orânduită pentru Domn, şi începând 
tubulhanaoa aceasta a cânta tot felul de muzică 
care se obişnueşte la turci, atunci tot alaiul 
ese cu orândueala sa din Curtea împărăteasca, 
şi începutul îi face eeauşii tot doi cu.doi;după 
aceştia urmează agalerii vizirului, tot cu ace¬ 
leaşi strae cu care să îmbracă şi când merg în 
divanul Sultanului. După aceasta vine Capu- 
chihaia al Domnului cu boerii Moldovei şi m ii 
pe urmă Miralem-aga cu un steag şi două tuiuri 

şi cu tubulhanaoa înapoia lui; şi cu această 
rânduială merg prin toată cetatea şi toate stră- 
jile, fie unde ar li, încă şi acele din curtea vi¬ 
zirului, trebue să se tocmească în rând la uliţă 
şi să-şi sloboadă în jos poalele straelor lor 
să-şi puc mâinele cruciş pe piept şi într’acest 
chip să cinstească semnele împărăteşti. 

Şi asa sosind la Curtea Domnească, ese Dom¬ 
nul cu curtezanii d’inaintea palatului său, întru 
întâmpinarea acelui purtător de steag, şi Mira- 
lem-aga îi dă lui sângeacul şi luiurile cu capul 
plecat, împreună cu aceasta heritismos: „Ala 
teala mubarec eileie“, adică: Dumnezeu să-ţi 
dea noroc la aceasta: iar el ia sângeacul in 
mână şi îl sărută cu cinste, şi îl dă sângecta- 
rului sau stegarului său, să poarte grije pentru 
dânsul, şi apoi pofteşte la sineşi pe Miralem- 
aga în sala cea mare sau divan,’şi dându-i dul- 
ceţi, cafea şi altele, după obiceiul turcesc, îl 
îmbracă cu o blană de samur şi-i dă bacşişul 
cel obişnuit. Aluncea Miralem-aga cu slugile 
curţii se întoarce înapoi la palatul împărătesc, 
iar tubullxanaua rămâne la Domn şi cântă pe 
toată ziua neubet sau semn de straje câte trei 
ceasuri înainte de apunerea soarelui, care vre¬ 
me se zice la turci: îchind'. Insă cinstea aceasta 
o au numai Domnii de Moldova şi de ţara 
Muntenească, iar paşii nici unul în vremea care 
se allă în Ţarigrad, nu poate să aibă această 
muzică ostăşească. 

Şi aşa săvârşind el toate trebile care avea să 
le hotărască cu curtea, şi plătind toţi banii cu 
care este dator, atunci arată vizirului prin elii- 
haia, cum că nimica nu-1 împedică de la intra¬ 
rea în stăpânirea Domniei; şi se roagă ca să 
iasă înaintea împăratului, şi ca să aibă voie de 
purces. Şi după ce se hotărăşte ziua aceia, 
care alta nu obicinueşte să lie de cât numai 

Duminica, sau Marţea, căci întru aceste zile se 
face divan înaintea Sultanului, după aşezămân¬ 
tul lui Suleiman, apoi în ziua aceia foarte de 
dimineaţă se aduna la divan, vizirul cel mare, 
mufti şi cadileschierii, cei-l-alţi viziri, ienicer- 
agasi, silahdaragasi, şi alţii care după dregăto- 
ria lor au intrare slobodă, şi judecă pricinele 
]uluitorilor, la care ascultă şi împăratul în do¬ 
sul unor parcane, sau cafas aurit; şi judecata 
aceasta ţine patru ceasuri, până când nu mai 
este nimeni să mai jăluiască; şi după isprăvirea 
divanului se porunceşte Domnului ca să stea 
drept în rând cu boerii săi de la uşa divanului 
celui dinafară în Cube, şi până la uşa cu care 
se închide Cubeaoa cea din lăuntru, ş’apoi scu- 
lându-se vizirul cel mare de la locul său, merge 
la împăratul cu cei-lalţi viziri şi cu cadiles- 
chiarii, şi când trec îşi pleacă domnul capul său 
către vizirul cel mare, şi la ceilalţi viziri, şi 
intrând ei la împărat, îl înştiinţează vizirul cel 
mare pentru pricinile ce s’au judecat în divan, 
sau pentru alte trebi ale obştei; şi după aceia 
îi spune, că sluga sa Domnul Moldovei se roagă 
ca să aibă voie a merge în Domnia lui; şi dacă 
îi dă Sultanul voie de purces, apoi îi spune ca- 
pugilar-chihaia ceia ce au hotărât Sultanul, şi 
inuhţur-agasi porunceşte ca să-i puie pe cap o 
Cucă lucrată foarte cu meşteşug de pene de 
struţ; Insă cuca aceasta este mai vârtos o po¬ 
doabă a ienicerilor; iar pentru că şi domnii se 
socotesc între cetele ienicerilor, pentru aceia li 
se dă şi lor această podoabă, care nu poate ni¬ 
meni altul să le-o puiepecap, fără numai muh- 
ţur-aga, pe carele atâta îl socotesc, ca când ar avea 
sub sineşi pe toate cetele ienicerilor,numai pen¬ 
tru că este peste straja cea din curtea vizirului. 

Şi în acest chip fiind el Împodobit, îl îm¬ 
bracă şi Tefterdar-başa cu un caftan, dând şi 

boerilor lui 27 caftane mai proaste, şi apoi îi 
duc înăuntru doi capugi-başi ţiindu-1 vârtos de 
subsuori, împreună şi pe alţi patru boeri mai 
de frunte ce sunt cu dânsul, şi viind la uşa di¬ 
vanului, îl silesc aceia ce-1 duc ca să-şi plece 
capul până la pământ; şi după aceea încă de 
două ori păşind câte trei paşi, şi apoi rămâne 
stând drept în mijlocul divanului, fiind că nu 
este prea mare. Iar împăratul din scaunul său 
arată vizirului care stă de-a dreapta sa cu 
mâinele puse cruciş una peste alta, şi-i zice ca să 
spue Domnului ceea ce are de spus. Iar vizirul 
plecându-se până la pământ înaintea Sultanului, 
vorbeşte către Domn aceste cuvinte: 

„Fiind-că credinţa -şi bună-cuviinţa ta s’au 
„făcut cunoscute măriei sale împăratului nostru, 
„carele este scăparea a toată lumea; pentru a- 
„ceea el s’a milostivit asupra ta şi ţi-a dat 
„Domnia Moldovei. Deci, tu, şi de acum înainte 
„să fii credincios, slujind cu dreptate, şi să fii 
„ascultător poruncilor lui celor sfinte, cărora 
„toată lumea se supune, şi să rămâi cu această 
„evlavie către dânsul ;iarpe supuşii luisă-i aperi 
„şi să-i stăpâneşti cu blândeţe şi cu sârguinţă, 
„să aibi purtare de grije apriveghia la toate 
„iznoavele vrăjmaşilor, triineţând în toată vre- 
„inea înştiinţări încredinţate pentru unele 
„ca acele, având purtare de grije pentru a- 
„cestea din toată virtutea ta; şi apoi prea bine 
„ştii ce ai să aştepţi. Iar lenevindu-lc la aceste, 
„apoi nu te vei putea îndrepta cu dezvinovăţiri¬ 
le cele deşarte-*. 

Atunci Domnul dacă ştie limba turcească 
răspunde în scurt aşa: „Eu pe capul meu mă 
„făgăduesc că vocsc a jerti toată virtutea mea 
„la slujbele prea cinstitului şi prea milostivului 
„împăratului meu, numai de nu-şi va întoarce 

„fata sa cea milostivă de către mine, sluga sa 
cea nevrednică". 

Şi ţţupă ce zice aceste cuvinte, îl scot capigii- 
başii îdrăşi afară din divan tot cu aceeaşi cere¬ 
monie cu care au şi intrat, însă cu dosul în- 
nainte, pentru că nu este slobod să arate dosul 
către Sultan. 

Şi în vremea aceea găteşte uu cal arăpesc, 
Buiuc-imirahor sau comisul cel mare al împă¬ 
ratului, împodobindu-1 cu raft de aur bătut cu 
pietre scumpe şi cu arşă cusută cu aur şi cu 
argint, şi de-a stânga cu o spadă şi de-a dreapta 
buzduganul, iar doi indiccii sau slugi de la 
grajdiul împărătesc, ţin calul în poarta curţii, 
şi pe lângă dânsul stau doi achiulahlii cu co¬ 
manace albe pe capete, şi doi alergători cu 
slrae de lir, cu comanace de argint şi poleile 
cu aur, ce sunt făcute în chip de pahar. 

Şi aşa eşind Domnul, încalecă pe cal şi aş¬ 
teaptă venirea vizirului celui mare, şi porun¬ 
ceşte boerilor săi ca să stea în rând de-a stânga 
lui, şi apoi se închină la vizirul cel mare şi la 
ceilalţi viziri, cu plecarea capului şi cu mâinele 
la piept, mulţumindu-i şi ei cu plecarea capului. 
Şi apoi ducându-se aceştia înapoi pe la pala- 
lurile lo[, ese şi el din curte şi merge drept la 
biserica cea mare, tot cu tovărăşia aceea cu 
care au şi venit şi cu muzica de oaste sub pe¬ 
trecerea pairilor şi a chiulaliliilor împărăteşti, 
şi se primeşte de către Patriarhul şi de către 
ceilalţi bărbaţi bisericeşti, tot cu aceeaşi pompă 
şi ceremonie precum am scris mai sus; iar 
cuca o ia de pe cap la intrarea în biserică şi 
şi nu o pune până când nu ese; si eşind din 
biserică, merge drept la palatul său şi acolo îl 
duc în divan agalerii aceia cari l-au petrecu!; 
şi luându şi bacşişurile lor, se întorc înapoi la 
curte, iar pairii şi chiulahlii rămân la dansul 

şi îl petrec până în Iaşi, care este Scaunul şi 
oraşul cel de căpetenie al Moldovei. 

A doua zi îi triincte Reiz Iilendi sau logofătul, 
cel mare al împăratului, hrisovul Domniei, 
scris foarte cu meşteşug cu slove de aur, şi ii 
Irimete răspuns ca să purceadă Ia Scaun, asa 
de în grabă cât îi va fi prin putinţă pentru ca 
nici un Dotnn după ce merge înaintea împăra¬ 
tului, nu poale să rămâe la Ţarigrad mai mnll 
de o săptămână. 

La purcedarea lui îi dă împăratul un Schi 
miagasi, care după cuprinderea cuvîntului, se 
înţelege acela care sue pe Domn în Scaun. Şi 
dregătoria aceasta se dă numai la slugile ccie 
mai din lăuntru, adică lui capigilar-chihagasi, 
perdegiului sau portariulul celui mare, imira- 
iiorultti celui mare sau celui de al doilea, adică 
comis împărătesc, şi nu prea rar şi silahdariu- 
lui, şi Cohodariului cari sunt întâi între slugile 
cele mai din lăuntru ale curţii. Insă aceşti doi 
nici odinioară nu obicinuesc a petrece însuşi 
pe Domn, pentru trebuinţele lor cele mari ce 
le au la curte, ci trimet pe alţii în locul lor. 

I se mai triinete lui şi un capigi-başa, cu pa¬ 
tru capigii mai mici, şi patru ciauşi, doi acliiu- 
lalilii, doi cialiri, şi doi paici împărăteşti, şi o 
ceată de muzicanţi de care are şi vizirul. 

Şi după ce se săvârşesc aceste toate, apoi cu 
o zi înainte de purcedarea sa din Ţarigrad, se 
roagă vizirului ca să-i dea voie să mcargu să-şi 
ia ziua bună de la dânsul ; şi dobândind voie, 
merge la curtea vizirului cu capu-chihaia al lui 
şi cu boerii; şi sosind el acolo, îl duce ch baia 
în cabinetul vizirului, şi vizirul II sTătueşte ia¬ 
răşi ca să lie cu credinţă, şi îi aduce aminte 
pentru cele ce l-au învăţat mai înainte, şi alte 
pentru care cere trebuinţa ca să i arate.’ Iar el 
ii răspunde după cum cere trebninţa şi îi reco 

mandă pe capu chihaialele sale, şi pe sineşi în 
suşi; şi sfârşind vorba se închină la el, şi a 
lunci îl slobozeşle vizirul de la sine cu aceste 
cuvinte: te voi vedea, urmează bărbăteşte 
„şi vitejeşte, şi Dumnezeu să-ţi dea noroc şi să¬ 
nătate şi să ţi fie la toate întru ajutor 1 '. 

După aceea porunceşte de-i îmbracă cu’n 
caftan care se chiamă iţun-caftan, sau caftan de 
purcedere, şi săvîrşindu-se şi aceasta, merge de 
aici la chihaia şi îşi ia ziua bună de la dânsul, 
şi la urmă încalecă pe cal, şi merge înapoi la 
palatul său, sau pe la cei-lalţi viziri, ca să se 
închine şi acelora. Insă aceasta se obicinueşte 
a li de inai multe ori noaptea de cât ziua, pen¬ 
tru ca să nu pricinuească vizirului vre un pre¬ 
pus, că’şi caută Iui alte răgele, sau că le şi are. 

A doua zi ese din cetate foarte încet, şi merge 
cu mare pompă şi tovărăşie sub strigarea 
ceauşilor, care să obicinueşte totdeauna la în¬ 
călecare şi la descălicare, precum am zis mai 
sus; şi înainte merg călăraşii de Moldova, dacă 
sunt atuncea de faţă, şi steagul îl duc înainte; 
după aceştia urmează o muzică Hristiană cu 
pauce şi cu trâmbiţe; după aceştia un steag alb, 
care este semn de pace şi de supunere, intre 
cele două tuiuri care i se dau lui dela Poartă; 
după acestea urmează capu-chihaielele Domnu¬ 
lui şi alţi boeri de Ţarigrad, pe cari îi împre¬ 
soară două rânduri de ciauşi pe de amândouă 
părţile; după aceştia vin pohodnicii Domneşti, 
de care nu poate să aibă mai mulţi de şeapte, 
ca şi alţi viziri, şi sunt împodobiţi cu arşalede 
mare preţ, şi pe de amândouă părţile sunt îm¬ 
presuraţi de şease satiri Doiimeşti, şi după 
dânşii doi satiri împărăteşti, după cari urmează 
şi Domnul îmbrăcat cu turban Domnesc. 

Capul calului său îl acoper doi paiqi împără¬ 
teşti şi scările le ţin doi iedeclii. Puţin mai 

înapoia Iui, de-a stânga,* care este partea cea 
mai cinstită la turci, merge schimni-agasi, şi 
de-a dreapta sângeac-agasî, sau acel ce poartă 
grije pentru steaguri; iar dinapoia lui sunt slu¬ 
gile sale de la cumară; şi după dânşii vechilii 
lui sângeac-agasî, cu trei steaguri roşii, şi stea¬ 
gul cel din mijloc are în vârful lui luna jumă¬ 
tate, iar celelalte două, numai câte un bumb 
poleit, După aceasta, vine o ceată de mehteri 
sau muzicanţi turceşti, cari cu pauce mari şi 
cu trâmbiţe fac muzică răsunătoare. Iar mai pe 
urmă sunt slugile lui schimne-agasi şi ale lui 
sângiac-agasi, şi alţi mai proşti cari trebue să 
meargă d’impreună. 

Şi cu această orânduială merge alaiul încet 
până la conacul cel d’intâi, care nu este departe 
de zidurile cetăţei cele mari. Iar apoi la drum 
de acolo înainte, nu se pot păzi aşa bine toate 
ceremoniile acestea, fără numai când intră în 
vre-un târg sau oraş; atunci iarăşi se bate me- 
terheneaoa şi se face strigarea cea obişnuită a 
ceauşilor şi altele; şi la drum totdeauna trebue 
să meargă înainte până la al doilea conac, doi 
ceauşi şi o slugă domnească, ca să orânduească 
sălaş şi să facă gătire pentru bucate, cari toate 
se fac după voia şi după cererea Domnului; 
căci întru acea vreme, din porunca împăratului, 
trebue toţi să asculte de dânsul, ca când ar fi 
însuşi vizirul cel mare, şi dacă se arată vre-un 
turc cu necuviinţă sau nu voeşte să asculte de 
porunca lui, atunci Domnul poate, prin beşle- 
gaşul său, să-l pedepsească după voia lui; sau 
dacă voeşte să fie mai lin cu dânsul, apoi îl dă 
pe mâna stăpânului său ca să-l pedepsească. 

Şi în acest chip, ajungând el la Galaţi, ora¬ 
şul Moldovei cel dintâi despre Ţarigrad, îl în¬ 
tâmpină acolo toţi boerii de ţara-dc-jos şi unii 
jpcă şi din ţara de sus, cari sunt mai pe 

aproape, şi îl petrec până în Iaşi ; şi pe drum 
încă iiind, el cercetează pentru supuşii săi, le 
ascultă jalbele şi le hotărăşte pricinile. 

0 mila de loc din Iaşi afară îi ese întru în¬ 
tâmpinare Caimacami, cari sunt puşi de dânsul 
încă de la Ţarigrad, prin scrisoare, împreună 
cu ceilalţi boeri, ostaşi şi târgoveţi, pe cari îi 
lasă de îi sărută mâna sau poala, călare fiind 
cl, şi intra în oraş tot cu asemenea pompă şi 
ceremonie, precum au eşit din Ţarigrad şi des- 
calică la biserica cea mare a Sf. Nicolae, şi în 
ograda Bisericei îi es întru întâmpinare Mitro¬ 
politul şi ceilalţi bărbaţi duhovniceşti, cu sme¬ 
renie, şi îl duc în Biserică, păzind tot aceleaşi 
obiceiuri bisericeşti precum am arătat mai sus; 
şi după săvârşirea slujbei celei Dumnezeeşti, eşind 
din Biserică, se primeşte iarăşi de către tovărăşia 
sa cea turcească, ce au fost rămasă stând la 
uliţă, făcându-i obişnuita strigare şi muzice, şi 
cu petrecerea aceea merge la Curtea Dom¬ 
nească. 

Şi sosind acolo, îndată îl ia Schimne-Agas', 
şi’l duce în Divanul cel mare, şi rămâne stând 
lângă Scaunul Domnesc, ce este aşezat acolo şi 
este cu trei trepte. Şi după ce se aşează toţi bo¬ 
ierii pe la locurile lor, se lasă în Divan şi cei¬ 
lalţi dregători de oaste, şi neguţătorii cei mai 
bogaţi din Iaşi, şi apoi se porunceşte sa fie tă¬ 
cere, şi Scliimne Agasi scoate porunca împără¬ 
tească care se zice Hiuchiine-Finnan, şi o dă 
să o citească secretarul, adică Divan-Efendisi, 
un turc pe care îl ţine Domnul cu bună leafă 
in slujba sa. 

Şi apoi după ce se citeşte aceasta de către 
Divan Efendisi, tălmăcind tălmaciul lieşte-care 
stih unul după altul, răspund toţi boierii cu un 
cuvânt toţi o dată: să fie voia împăratului. 

Munci Schimne-Agasi îmbracă pe Domn cu un 

caftan ce îl aduce cu sine, şi îl ridică în Scaun 
cu mâna cea dreaptă; slobozindu-se tunurile 
întru acea clipă şi făcând ceauşii obicinuita 
strigare. 

Şi întru acest chip fiind el întărit în Scaunul 
său, porunceşte de Smbiacă pe Schiinne-Agasi cu 
o blană de samur, şi pe Divan-Efendisi şi pe 
Postelnicul cel mare, nuuiai câte cu un caftan 
obicinuit. 

După isprăvirea obiceiurilor acestora, începe 
întâi Mitropolitul să’i vorbească în scurt, pof- 
lindu'i noroc la stăpânire, şi îi sărută mâna, şi 
blagoslovindu-1, săruta şi el mâna Mitropolitu¬ 
lui. După aceasta se lasă Arhiereii şi alţi boieri 
de starea dintâi ca să’i sărute mâna şi poala; 
şi numele lor le spune Postelnicul cel mare, cu 
aceste cuvinte : „Sluga Măriei tale (N) sărută prea 
cinstita poală a caftanului Măriei tale*. Asemenea 
slujbă face şi postelnicul al doilea boerilor ce¬ 
lor de starea adoua, şi postelnicul al treilea, 
boerilor stării cei de a treia. După boieri ur- 
îftează dregătorii de oaste fieşte care după sta¬ 
rea sa, cum şi neguţătorii şi alţi orăşeni cinstiţi 
din laşi. 

După aceasta intră Domnul în cabinetul său 
cel din lăunlru, iar pe Schimne-Agasi îl duce 
perdegiul sau portariul cel mare cu mare alai Ia 
gazda care i-au gătit-o. 

A doua zi se adună iarăşi boierii la Divan, şi 
aşezânduse pe la locurile lor, iese Domnul mer- 
gându’i înainte postelnicii, şi merge din sala cea 
mare în cea mică, adică în spătărie. 1) Şi aşezân- 
du se el acolo în Scaun, chiaină Postelnicul pe 

toţi boierii celor trei stări, adică fieşte-care pos¬ 
telnic starea sa; şi apropiindu-se de dânsul 
lieşte-care boier după starea sa, atunci el 
sau ii scoate pe dânşii din slujbă, sau iarăşi ii 
inoieşte, sau fi înalţă dintru o boerie mai mică 
întru alta mai mare; iar să scoată pe vre unul 
dintru o boerie mai mare, şi să’l puie întru alta 
mai mică, nu îngăduieşte obiceiul pământului, 
Tără numai atunci când pofteşte cineva din bună 
voia sa. Insă la alte pricini poale să urmeze cu 
dânşii după plăcerea sa, asemenea ca când nu 
ar avea asupra lui pe nimeni în lume. 

Şi după ce aşează pe toate după pofta sa, şi 
pune în orânduială republica ce i s’au încre¬ 
dinţat lui, atunci trimete iarăşi înapoi la Ţari- 
grad pe Schimne-Agasi, şi pe cele-l-alte slugi îm¬ 
părăteşti, cinstindu-le cu multe daruri, şi sco- 
jându-le din oraş cu mare slavă, petrecându-le 
însuşi el o mie de paşi din oraş, şi de acolo le 
dă un boier ca să le petreacă până la Galaţi, 
iar el se întoarce înapoi în Iaşi. 




Pentru scoaterea sau mazîlirea 
Domnilor 


In veacurile cele d’intâi întru care au început 
Moldova să fie Domnie deosibită, nu se scot 
Domnii nici de cum din stăpânire, şi nici putea 
nimeni să’i scoată, pentru că ei stăpâneau fără 
hotărâre asupra supuşilor lor, ca nişte împăraţi, 
fiind că puterea lor era moştenitoare, iar nu o 
dobândeau prin alegerea boierilor. Măcar că isto¬ 
ricii arată, precum că unii din stăpânitorii Mol¬ 
dovei au fost isgoniţi din Scaun, insă aceasta 
s’au făcut prin turburările cele din iăuntru, iar 
nu de altă silă străină, căci Moldovenii nu voiau 
a şti naşterea cea d’intâi, care pricinuieşte pe 
la stăpânirile Europei tulburările cele mai mari; 
şi nici pravilele pământului nu îngăduiaă ca să 
împărţească fraţii Domnia între sine, şi era nu 
mai în voia părintească, ca să lase în diată ur¬ 
mător la Scaun după moartea sa, pe acela din 
fiii săi pe care îl voia el. Iar când se întâmpla 
vr’o dată ca să împiedece vr’o moarte grabnică 
hotărârea aceasta părintească, sau când vr’o lă¬ 
comie nemăsurată a cinstei, a fiilor Domnului 
celui mort, stârnea gâlceavă pentru luarea Dom- 

niei, atunci într'alt chip nu putea să fie, ci 
trebuia să se scoale cu răsboi, şi apoi acela lua 
domnia, căruia slujea norocul de biruia ; iar cel 
biruit dacă putea să scape, fugea la Ardeal sau 
în ţara leşească, căci în ţările acestea aveau 
Domnii moşii, şi aştepta acolo până ce găsea 
vreme cu prilej, de îşi înmulţea puterea şi îşi 
întărea oastea sa. 

Osăbit de aceasta s’au mai întâmplat câte o 
dată la unii din Domni de i au scos boierii din 
Scaun pentru tiranie sau pentru alte năravuri 
rele, pedepsindu’i câte o-dată şi cu moarte. 

Iar afară de aceste, nu era alt chip cu care 
putea să se lipsească Domnii din stăpânire, ci 
acela care apuca să dobândească schiptrul îu 
mâni, îl şi ţinea fără de nici o împotrivire până 
la sfârşitul vieţei sale 

Această orânduială s’au călcat întâi în zilele 
lui Petru al V Rareş, liul cel afară de cununie 
al lui Ştefan celui Mare, izgouindu-1 din scaun îm¬ 
păratul Suleiman, zicând că ar fi aprins el Ce¬ 
tatea Chilia, şi încă trăiud el, au pus în locul 
său pe Ştefan al III, carele s’a arătat pe sine că 
este strănepot al lui Alexandru I. Şi asemenea s'a 
întâmplat aceasta şi cu Petru ai V, Şchiopul ; 
căci alegâtidu-1 boierii Domn, după moartea cea 
straşnică a lui Ioan Armanul, 1 au scos turcii 
din Scaun îndată după aceea; însă căindu se ei 
pentru dânsul, în scurt după aceea l'au pus iarăşi 
iu stăpânire. 

Iar a tăia capetele domnilor, obicinuiau turcii 
foarte rar, şi mai ales numai la vre o răscoală 
de faţă când făcea vre unul, până ce au cazul 
puterea alegerei în manele lor după fuga lui 
Miron Barnovschi, pitind în stăpânire după plă¬ 
cerea lor pe flie al III, lini lui Alexandru al IV, 
Căci după aceea nu au avut nici unul nenoroci- 



Descrierea Moldovei 


f»3 


rea aceia rea ca să fie ucis în Scaun, fără numai 
Isfrati Dabijaşi tatăl nostru Constantin Cantemir. 

Scoaterea sau Mazilia Domnilor Moldovei se 
urmează mai întru aceslaşi chip: Când hotărăşte 
vizirul ca să scoată pe Domn din Scaun, şi do¬ 
bândind la aceasta voie de la împăratul prin tal- 
liişi, atunci foarte se păzeşte la taină, şi nu 
spune nimărui ca să ştie, fără numai Domnului 
acel nou, ca nu cumva să nu oblicească capu- 
chihaialele Domnului celui din Scaun, şi să’l în¬ 
ştiinţeze pe dânsul; pentru acea, porunceşte chi- 
haia al vizirului,Domnului celui nou, casă vie 
la curtea lor îmbrăcat cu alte straie, şi viind 
îi porunceşte ca să’şi puie caimacani, şi să le 
poruncească ca să facă aceea ce este să se ur¬ 
meze din porunca Împăratului, şi isprăvindu-se 
aceasta, orânduieşte vizirul pe un capigi-başa, 
ca să aducă Domnului firmanul şi să'l ducă pe 
dânsul la Ţarigrad; iar Domnul cel nou trimele 
cu capigi-başa pe una din slugile sale cu cărţile 
şi cu poruncile sale către Caimacani, şi cu o 
scrisoare osabită către toată boierimea. Iar lui 
capigi-başa i se mai dă şi alte două tirinanuri 
împărăteşti, unul către Domn, şi altul către cai¬ 
macami acei orânduiţi de Domnul acel nou. 

Şi dacă au turcii frică ca să nu facă Domnul 
vre o răscoala, înţelegând pentru mazilia sa, sau 
să nu fugă pe la stăpanirele cele Hristieneşti de 
prin prejur, atuncea dă poruncă seraschieriului 
de Babadag, sau paşii de Bender, ca să dea lui 
capigi-başa vr’o câţi-va ostaşi, cu cari să poată 
apuca pe Domn, şi' cu bună strajă să'l trimeată 
la Ţarigrad. 

Iar dacă sunt trate liniştite în toate părţile, 
şi nu este pricir la mijloc pentru care să fugă 
Domnul, apoi vi .o la laşi numai singur capigi- 
başa cu poşta mezil, şi cu acele două lirmanuri, 

cu atâta grăbire în cât îi este prin putinţă, şi 
pe care tăinuieşte el pricina pentru care este 
trimes, mai vârtos după ce soseşte la Galaţi, 
care este oraşul cel d’intâi al Moldovei de către 
Turchia ; şi pentru ca să apuce pe Domn fără 
de veste, zice că este trimes cu altă poruncă. Şi 
aşa îşi întocmeşte mersul său, în cat chiteşte 
să sosească In Iaşi mai înainte de amează-zi, la 
care vreme toţi boierii se află adunaţi la Curte. 
Şi aşa sosind el, merge drept la Curtea Dom¬ 
nească, şi intrând în Divan, neritiseşte acolo pe 
boierii ce sunt adunaţi, şi dă firmanul în manele 
caimacamilor, cari sunt orânduiţi de Domnul 
cel nou, pe care îi arată lui cu degetul o slugă 
a Domnului celui nou, care este trimeasă cu 
dânsul, îmbrăcat în straie turceşti» şi când le 
dă el lor firmanul, le zice aşa: „Domnul vostru 
„este scos din stăpânire, deci să ascultaţi po- 
„runcele Domnului acestui nou“. 

Şi apoi heretisindu’i în numele Domnului celui 
nou şi acea slugă a lui le dă scrisoarea şi po¬ 
runca stăpânului său. Şi la urmă adunându-se 
toţi boierii în spătărie, intră şi capigi-başa acolo, 
viind Domnul până la uşă întru întâmpinarea 
lui, şi închinânau-se puţin unul altuia, porun¬ 
ceşte Domnului capigi başa ca să se suie in 
Scaunul său, fiina-că are să’i vestească o po¬ 
runcă împărătească. Iar Domnul este ascultător 
la aceasta, măcar de şi pricepe din urmările a- 
cestea că va să-i facă mazilie, şi se aşază în 
Scaun ne zicând alt nimic, de cât numai acea¬ 
sta : „Fie porunca prea milostivului şi întru tot 
„prea luminatului Impărat.“ 

Şi după aceea scoate capigi-başa firmanul, şi 
îl dă lui, iar el aducându-1 la gură şi la frunte 
după obicei, îl dă lui divan efendisi ca să’l ce¬ 
tească, şi în vremea cetirei se scoală Domnul pe 

picioare, şi capigi-başa şi împreună şi toţi bo¬ 
ierii. După citirea firmanului, ia capigi-başa pe 
Domn de sub-suoare si îl pogoară din scaun, a- 
şezândul lângă dânsul într’un al scaun maijos. 
După aceea se întoarce şi Domnul către capigi- 
başa, şi îi zice aşa: „Că el este împăratului da- 
„tor cu nemărginită mulţumire; pentru că nu 
„au voit să peardă până în sfârşit pe sluga sa 
„cea netrebnică, ci voieşte să’l înveţe numai prin 
„pedeafsâ lină, şi cum că el toate acele ce sunt 
„hotărâte pentru dânsul, le aşteaptă plecat, şi 
„îşi cunoaşte vina sa, însă nu se desnădăjdu- 
„ieşte cu totul de Ia mila împărătească". 

încă şi altele ca acestea, care socoteşte el că 
sunt pentru gustul turcilor; şi isprăvindu-şi el 
vorba sa, îl lasă capigi-başa în seama boierilor 
pe trei zile. şi le porunceşte, ca prea în grabă 
cât ar fi prin putinţă, să facă gătire pentru tră¬ 
suri şi pentru alte lucruii ce sunt trebuincioase 
la drum; şi orânduind el aceste, merge de a- 
colo la gazda care este gătită pentru dânsul de 
caimacam ; iar Domnul rămâne în curtea sa 
trei zile. După aceea având toată puterea Dom¬ 
nească ca şi mai’nainte, dându’i şi boierii tot a- 
ceiaşi cinste ca şi când era în Scaun, şi îndrăz¬ 
nind cine-va ca să se arate către dânsul cu ne¬ 
cuviinţă, sau cât de puţin ne-băgători de seamă, 
atunci el fără de sminteală poate să sdrobească 
ciolanele aceluia cu toporul sau buzduganul ce 
i s’au dat lui de la Sultanul, când au intrat în 
stăpânire; încă şi cu sabia sa spintecând el pe 
vre un boier, măcar şi din cei mai mari, însă 
numai însuşi cu mâna sa, atuncea nici de către 
Împăratul nu se socoteşte a li greşeală, pentru 
că turcii au această parimie; „O piatră care a 
„fost pusă o dată în vre o zidire, rămâne tot 
,,piatră de zid, şi poate să vţe o-<ţată Yretnea, 

„întru care va fi iarăşi de trebuinţă la vre-o 
iidire“. 

In cuprinderea acestor trei zile, acei ce sunt 
orânduiţi de caimacam, poartă grijă pentru cai, 
trăsuri şi alte ce sunt trebuincioase la drum, 
pentru ridicarea Domnului; şi trecând zilele a- 
cestea cu vade, purcede Domnul din Iaşi către 
Ţarigrad cu toată Curtea, familia şi averea sa, 
dintru care niniinea nu cutează înaintea ochi¬ 
lor lui să ia măcar preţ de un ban, şi ies din 
Curte prin poarta cea mică ce este de către a- 
miaza-zi, şi toţi boierii şi dregătorii de Oaste, 
îl petrec o milă de loc din oraş, şi descăle- 
când de pe cai, îi sărută mâna cu mare cinste, 
şi se despărţesc luându’şi voe de la dânsul 
asemenea ca şi când ar fi şezând în Scaun ; iar 
el le mulţumeşte pentru cinstea carei’au arătat 
şi pentru petrecerea ce au avut cu dânşii, şi 
îi sfătuieşte cu politică după obicei, ca să lie 
ascultători la poruncile împăratului şi a Dom¬ 
nului celui nou ; şi după aceea se întorc boie¬ 
rii iarăşi inapoi la Iaşi, iar pentru dânsul, lasă 
doi petrecători ca să’i poarte grijea pentru conac 
şi pentru gătirea mesei. 

Intru această călătorie, se păzeşte capigi-başa 
ca să nu se mai întâlnească Domnul cel nou 
cu acel mizilit; iar întâmplându-sc una ca a- 
ceasta, apoi acela înconjură pe cesta l-alt, şi îi 
face loc. După ce trece Dunărea d’incolo, are 
voie ca să trimeată înainte la Ţarigrad pe unii 
din slugile sale la Vizirul şi pe la alţi prietini 
buni, dacă are, ca să înduplece pe slugele cele 
mai mari de la poarta otomanicească. 

Şi dacă ştiu ei cum vor sătura lăcomia de bani 
a celor mai mari ce sunt la vâslă, atuncea ei prea 
lesne dobândesc porunca către capigi-başa, ca 
aducă pe Domn la palatul său; iar dacă nu 

pot scoale porunca aceea, apoi ajungând capigi- 
başa la Cetate cu Domnul, aşteaptă cu tăcere 
până când face înştiinţare cu una din slugile 
sale lui chihaia, zicând că au adus pe Domn 
până acolo şi aşteaptă porunca vizirului cum să 
urmeze cu dânsul. 

ţii dacă este Domnul pârât cu vrc-o vină mai 
mare, sau dacă voicsc turcii ca să scurgă de la 
dânsul bani mai mulţi atuncea se dă poruncă 
Iui capigi-başa ca să’l străjuiască (şi aceasta se 
face numai atuncea când voiesc turcii să ur¬ 
meze cu dânsul mai cu milostivire), în casa lui 
capigi başa sau a lui baş-bachiculi, adică a Vis- 
ternicului; iar dacă voieşte împăratul ca să sim¬ 
ţească Domnul mânia lui, apoi il bagă pe dân¬ 
sul în cele şeapte turnuri,unde niminea nu poale 
să şeadă la prinsoare, tară numai din însăşi po¬ 
runca împăratului; însă măcar să lie el ori şi 
unde la popreală, tot nu poate să fielesne întru 
alt chip slobod, de cal numai prin bani mulţi şi 
daruri mari. 

Şi dacă poate scăpa la urmă, trăieşte slobod 
îu curtea sa, până când mai găseşte vreme cu 
prilej ca sa ia Domnia. 



Pentru oastea moldovenească. 


Hronografiile Patriei noastre povestesc cum 
că, când încă era Moldova slobodă avea oaste 
la şapte-zeci de mii, şi de multe ori şi până la 
o sută de mii de oameni; şi nici nu va fi ne¬ 
crezută povestirea aceasta ele vom socoti cu ce 
megieşi puternici au avut Moldova răsboaie pe 
acele vremi, adică cu Turcii, Leşii, Kazacii, cu 
Ungurii şi cu Muntenii; şi cum că ea nu numai 
că îşi apăra slobozenia ei de către năvălirile 
lor până in vremea lui Bogdan al III, ci încă 
şi hotarele ei şi le-au lărgit mai mult. Insă a- 
ceastă putere a Moldovenilor, după cum au fost 
ajuns vârful ei cel mai înalt supt stăpânirea lui 
Ştefan-Cel-Mare, aşa au început după aceea a şi 
scădea încet, încet, căci stăpânitorii ţării care au 
fost în urma iui Bogdan al III, care au închinat 
Moldova la turci, ne avâud ei frică de năvălirile 
megieşiior pentru că se aflau supt paza turcilor, 
au părăsit purtarea de grijă de răsboi, după 
cum pretutindeni se obicinuieşte în vreme de 
pace; şi pentru că ei socotea a nu mai fi de 
trebuinţă ca să ţie pe aceşti oameni, ne a\ând 

trebuinţă dc dânşii, au îngăduit bucuroşi, de nu 
numai că au căzut cetele ostaşilor din vitejia 
lor cea vechie, ci încă au scăzut şi din numă¬ 
rul lor. Insă tot povestesc Hronografiile Mol¬ 
doveneşti, precum că până în vremile Movileş- 
tilor, nu s’au ţinut oameni de oaste mai puţin 
de cât patru-zeci de mii;iar apoi în urma aces¬ 
tor, atât prin turburările cele din lăuntru, cât 
şi prin sila turcilor, care au luat prilej din răs¬ 
coalele Domnilor de au micşorat puterea Co¬ 
roanei Moldoveneşti, atâta au căzut puterea 
Moldovenilor, în cât acum de abia sunt vred¬ 
nici să stea in potriva vrăjmaşilor, lor cu şease 
sau opt mii de ostaşi. 

Aceştia se osebesc între dânşii, în ostaşi cu 
leafă şi ostaşi de scuteală, care slujesc cu chel¬ 
tuiala lor, numai ca să fie scutiţi de bir. 

Peste ostaşii cei cu leafă sânt aceşti dregători: 

I. Baş-Bulubaşa; acesta porunceşte la zece 
bulubaşi, sau căpitani, dintre care fieşte-care 
are supt mâna sa mai câte o sută de simeni, 
ce se numesc aşa turceşte, şi se înţelege ostaşii 
aceea cari slujesc cu bună leafă, d’intre Sârbi, 
Bulgari, Arnăuţi şi Greci. Ei sunt pentru straja 
domnească din Curte, care necontenit se schimbă 
între dânşii pe rând, şi au locaşurile lor pe 
lângă zidul Curţei. 

II. Patru căpitani nemţeşti, care aveau mai 
înainte supt porunca lor peste o mie de oameni 
iar acum de abia au rămas câte 25 de oameni 
supt steagurile lor. 

III. Patru căpitani kăzăceşti, încă aveau mai 
înainte asemenea o mie de ostaşi, sau şi mai 
mulţi, sunt ocârmuirca lor, iar acum de abia au 
rămas câte 40 sau 50 de oameni patrioţi ai lor, 
care sunt mai ales din zaporojeni. 

IV. Două-zeci căpitani călăreţi, povăţuiesc ca 

la o sută de oameni, yi fieşle-rare are leafă pe 
lună câte 6 lei 30 parale, sau 8 taleri nemţeşti. 

V, Un-spre-zece vel-căpitani, adică căpitani 
mari, sânt toţi supt ascultarea Hatmanului, 

Căpitanii Tălarilor-Lipcani, adică ai Schizi- 
lor acelora care au fost locuit în Litvania, .şi 
acum sunt Mahometani. Aceşti căpitani sunt patru 
sau şi mai mulţi, după voinţa Domnească. 

Beşli-agasi; are supt ascultarea sa doi căpi¬ 
tani de ai beşliilor. Aceşti beşlii sunt tătarii sau 
turcii pe care îi ţine Domnia pentru împiedica¬ 
rea răpirilor de către ostile turceşti, şi pentru 
pedepsirea turcilor când făceaă vre-o necuviinţa ; 
căci muftii zic că este mare greşeală ca să cale 
şi să pedepsească necredincioşii pe vre un ma 
hometan, adică hristianii, după cum le zic ei. 
Aceştia sunt mai sus de cât ostaşii cei de scu- 
teală. 

Bulubaşi de târguri, sunt în fieşte care târg 
câte patru sau cinci, iar în Iaşi sunt zece, şi 
stau supt ascultarea agăi. Opt căpitani peste da¬ 
rabani, şi asupra lor este un vel-căpitan de da¬ 
rabani, care încă stă supt ascultarea agai. 

10 Căpitani de polcuri, întru care polcuri sunt 
o mie de oameni de prin cele 19 ţinuturi ale 
Moldovei, şi Jieşte-care polc era mai înainte 
câte din zece roate, care se zic la Moldoveni 
şutaşi; insă acum foarte le au scăzut numărul. 
Aceştia erau mai înainte supt ascultarea Vor¬ 
nicilor celor Mari, a celui de Ţara-de-Jos şi a 
celui de Ţara-de-sus, iar acum toate cetele osta¬ 
şilor s’au dat supt ocârmuirca Hatmanului. 

Acei care se allă dintru aceşti căpitani pe 
lângă hotare, păzesc strejile munţilor şi trece¬ 
rea apelor; iar cei ce sunt în mijlocul ţărei unde 
nu este frică pentru vrăjmaş, străjuiesc la cur¬ 
tea Hatmanului, şi se trimet de către dânsul în 
slujbele ţării; şi cum că ei să fi fost odinioară 

husari, ne arată numele cetelor acelora, care se 
numesc liăusari. llânsarii de Ţara-deJos şi de 
Ţara-de-Sus sunt ai celor doi Vornici Mari ai 
Eparhiilor acestora. Ei nu iac slujbă ostăşească 
ci sunt numai pentru lucrarea ţarinilor; şi 
pentru aceea le-au şi stârnit lor Moldovenii aceas¬ 
tă parimie care zice: de la arme la sapă. 

Tot către această stare se socoteşte şi ceata 
vânătorilor moldoveneşti care are spre locuire 
cu vătaful ei, un sat mai mare de o sută de 
case la munte, in ţinutul Pietrei. Aceştia au 
datorie la vreme de răsboi, să lie tot pe lângă 
llomn, în taberi; iar în vreme de pace, se ză¬ 
bovesc numai cu vânatul, şi aduc la Curte tot 
felul de fiare, cerbi, oi sălbatice, şi altele care 
se atle prin codri; pe unele vii, pentru desfă¬ 
tarea Domnului, şi pe altele moarte, pentru masa 
lui. Pentru aceea sunt scutiţi de bir, iar pentru 
cheltuiala încărcăturii puştilor, au leafă obi¬ 
cinuită. 

Călăraşii de Ţarigrad sunt 50 cu vătaful lor, 
şi toţi vorbesc turceşte. Ei au datorie să mear¬ 
gă la Ţarigrad când este trebuinţă, şi pentru 
aceea, osebit că sunt slobozi de bir, mai au şi 
de la Visteria ţării câte 20 de taleri. 

Călăraşii de Galaţi, încă au vataful lor şi fac 
asemenea slujbă ca şi călăraşii de Ţarigrad, 
fiind şi la număr tot 50; însă când se trimet 
unde-va, nu li se dă mai mult de la Visterie de 
cât câte zece taleri. 

Umblătorii de Hotin sunt 50, şi asemenea a- 
tâţia umblători de Soroca. Toţi aceştia înţeleg 
limba leşească şi rusească, şi când cere tre¬ 
buinţa, se trimet în ţara leşească şi în Uusia, 
şi amândouă cetele au câte un vătaf osăbit. 

24 de fustaşi, care la vreme de pace străju¬ 
iesc la perdeiele Doamnei, şi la gvarda Curţii 
în care se închid slugile Domneşti pentru gre- 

şele mai mici. Când este să se bată cine-va cu 
toiege din porunca Domnească, atuncea ei au 
datorie ca să isprăvească această slujbă, şi când 
iese Domnul din oraş cu alai, sau la alta des¬ 
fătare, atuncea ei merg pe lângă dânsul pe de 
amândouă părţile cu puşti lungi în mâni. Ase¬ 
menea slujbă fac şi în răsboi, şi au un căpitan 
osăbit asupra lor, care se chiamă vătaf de 
fustaşi. 

Aceste sunt oştile care le Jine Ţara cu chel¬ 
tuiala sa, pentru Domni. 

Când voieşte vre un Domn să ţie mai mulţi 
ostaşi cu cheltuiala sa, nu are împiedicare de la 
nimenea; însă ei nici o-dată nu îndrăznesc să’şi 
înmulţească oştile lor, fără numai atuncea când 
voiesc să facă vre o răscoală; căci ei socotesc 
a fi mai de folos, ca sâ’şi strângă banii în vis- 
teriile lor, de cât să’i împrăştie pe la ostaşi, ne 
având trebuinţă de dânşii. 




Pentru obiceiurile şi ceremoniile 
Curţii Domneşti 


Acum credem că va fi plăcut pentru cetito¬ 
rul cel poftitor de ştiinţă, ca să’i descoperim 
împreună şi pompa şi orânduiala care se pă¬ 
zeşte pe la alaiurile cele răsfăţate şi oaspeţele 
Domneşti, precum şi la biserică 

Ori şi când iese Domnul afară din oraş, ca 
să meargă la vre o biserică sau mănăstire, sau 
şi la război, atuncea nu se împlineşte mergerea 
iui întru alt chip, decât numai cu cea mai mare 
pompă şi sub petrecerea a mulţimei de ostaşi, 
înainte merg vre-o câţi-va povăţuitori şi îndrep 
tători de drum, care sunt buni pentru această 
treabă dintre ostaşi şi d’intre alergători. După 
aceştia urmează călărimea, înaintea căreia merge 
steagul şi căpitanii cetelor, aşa în cât, între 
fieşte care ceată se lasă loc deşert, ca să se 
poată deosebi una de alta; şi de amândouă păr¬ 
ţile steagului merg căpitanii cetelor, luând aminte 
pentru ostaşi ca să meargă toţi cu rânduială 
şi în dreaptă linie. 

După aceasta urmează călăraşii şi umblătorii 
cu vatafii lor, şi după dânşii caii Domneşti, 

mergându-le înainte două tunuri care se clan 
Domnului de la poarta Otomanîcească. După 
tunuri vin Iii Domnului şi ceva mai depărtişor 
de dăuşii urinează tatăl lor, drept în mijlocul 
liniei, înconjurat de paicipe de amândouă părţi, 
pentru a cărora îmbrăcăminte şi slujbe, am ara 
tal mai sus. Mai depărtişor de-a dreapta urmea¬ 
ză comisii şi vălăşii slugilor de Curte; iar de-a 
stânga, Postelnicul cel Mare cu cei-l-alţi pos¬ 
telnici. 

In linia de a treia după Domn, nicrgbulubaşii 
patru pe de amândouă părţi, adică cei mai vechi 
mai aproape de Domn, şi mai in urma cetei a- 
cestei d'intui, mcig sigmenii sau ostaşii cei cu 
leală, pe de amândouă părţi, luând aminte ceauşii 
lor, ce să înţelegea prari după obiceiul Europei, 
casă meargă in dreaptă linie şi cu pas potri\it. 
Nu departe în urma Domnului, este tocul Spă¬ 
tarului, care duce armele Domneşti. După aces¬ 
ta, urmează boierii cei din lăuntru după cum 
sa numesc, adică; Visternicii, Paharnicii, Ciho- 
dariut, Medelnicerii; şi după dânşii vătaful de 
copii cu slugile, al doilea Paharniceii, şi al 
treilea Stolniceii. 

După aceştia vine sângeacul cel mare, adică 
steagul cel mare, care are în vârf Luna jumă¬ 
tate, împreună cu alte două steaguri, ce să dau 
Domnului când intră în stăpânire, de la curtea 
împărătească. După steaguri merge Tabulhanaoa 
.sau muzica Ienicerilor, după care merg armaşii 
pe de amândouă părţile. După aceştia, în linia 
d intâi, sunt boierii cei mai mari, întru a doua 
cei de starea a II a, şi întru a treia, cei de starea 
a III ; iar cei fără de slujbe, merg fieşte-rare 
după starea şi boeria lor, unul după altul. 

Sfârşitul tuturor cetelor este o grămădire a- 
mesteeată de sluji boiereşti, de orăşeni şi de 
neguţători. 

Iar când este să meargă Domnul Ia vre un 
război, apoi urmează armele cele mari, adică 
tunurile supt purtarea de grije a şătrariului ce¬ 
lui mare; căpitanul de darabani cu puşcaşii sau 
tunarii, cu toate cele trebuincioase ale unei la- 
bere şi zahereaua; iar dacă nu merg la război, 
apoi urmează şi aceştia cu cei-l-al{i boieri după 
boeria lor. 





Pentru îngroparea Domnilor când 
mor în Scaun 


Moldovenii nu cinstesc pe Domnii lor numai 
cât sunt ei în viaţă, ci încă şi după ce mor. în¬ 
dată după ce moare Domnul, dacă este vară, îi 
bălzămuiesc trupul Ini, şi rămâne neîngropat în 
palatul său, până când să adună toţi boierii cei 
mari şi cei mici, arhiereii, arhimandriţii, egu¬ 
menii tuturor mănăstirilor, cum şi monahii cari 
sunt vestiţi pentru vieţuirea lor cea sfântă. Pre¬ 
oţii cei rnai aleşi, în vremea aceasta, îl îmbracă 
pe dânsul cu hainele şi giuvaierurile Domneşti, 
şi boierii cei mari şi cei mici, şi cei-l-alţi sluj¬ 
başi stau împrejurul lui, cu asemenea smerenie, 
ca şi în viaţa lui; şi lot norodul umblă în oraş 
cu capetele goale pentru jelire, şi în toate zile¬ 
le, până când îi îngroapă, trag toate clopotele 
ziua şi noaptea; şi în ziua îngropării se face 
alai asemenea ca şi acela pe care îl face el în 
viaţa sa când merge unde-va. 

Partea bisericească merge înainte, cântând 
cântările îngropărei după obiceiul bisericei Ră¬ 
săritului ; şi pe de amândouă părţi merg ostaşii 
cu puştile şi cu steagurile întoarse, arătând cu 
toţii jelire in feţele şi întru îmbrăcămintea lor, 

cu care împărtăşesc încă şi pe caii lor, făcân- 
du-le lacrimi pe ochi cu must de ceapă. 

Năsălia o iau pe umere boierii din starea în¬ 
tâi, şi se schimbă pe rând de către tovarăşii lor 
cei din stările cele mai de jos, arătând că stau 
spre ascultarea poruncilor Domnului lor, atât 
în viaţă, cât şi după moartea lui. 

Mai în urma alaiului este muzica ostăşească 
amestecată cu dobe, care dau un sunet jalnic, 
iiind slăbănogite. 

Cu această* rânduială îl duc pe dânsul la bi¬ 
serica cea mare, şi până când se cântă Proho¬ 
dul, îl pun jos lângă strana aceea întru care au 
şezut el în viaţa sa. 

După aceasta se suie cuvântăreţul în amvon, 
şi face pentru dânsul cuvânt pe larg, povestind 
faptele şi năravurile lui cele bune, şi arătând 
paguba care s’au pricinuit Ţării cu moartea lui; 
iar mai pe urmă mângâie pe ascultători pentru 
paguba aceea, dându-le nădejde că iarăşi vor 
alia faptele acele slăvite,la fiul, următoriul lui. 

După săvârşirea cuvântului, se apropie de nă- 
sălie toţi arhiereii, egumenii, boierii cei mari 
şi cei mai mici, şi toţi acei care au fost în sluj¬ 
bele lui, şi îi sărută mâna dreaptă şi Crucea 
care este în mâna aceea. 

Apoi după ce îi dau Ini şi această cinste mai 
de pe urmă, dacă au hotărât el mai înainte să’l 
îngroape în oraş, 51 duc la locul cel de îngro¬ 
pare, tot cu aceeaşi petrecere cu care l’au adus 
ia Biserica cea mare, unde boierii din starea 
întâi, îl slobod în mormânt cu năfrămi de mă¬ 
tase, şi Mitropolitul aruncă întâi ţărână peste si¬ 
criu. Atuncea îndată se slobod tunurile şi se 
bat meterhenelele, cu care este amestecat hue- 
tul clopotelor, şi aşa se face un huet încurcat 
care nu se sfârşeşte până când este mormântul 
acoperit deplin. 



68 Dimiirie Canlemir 


lar dacă au poruncit el ca să’l îngroape în 
vre-o mănăstire depărtată de oraş, apoi se orân- 
duiesc numai vre o câţi va din boieri cu slugi¬ 
le curţii, si cu mare pompă îi duc trupul lui a- 
colo, arătându’i asemenea cinste ca şi în viaţa 
lui; căci dacă au să treacă prin vre-un oraş 
sau târg, îl iau din caretă pe umcrelc lor, şi aşa 
îl duc până ce trec de ceea parte de oraş ; şi 
când sosesc la mănăstirea aceea care este rându¬ 
ită pentru îngropare, îl îngroapă cu aceiaşi rân- 
duială precum am zis mai sus ; şiaşează stema 
Domnească în păretele cel mai de aproape al 
bisericii. 



Divanul de judecată al Domnilor 
şi al Boerilor. 


Anul deplin, osebit de zilele postului care sunt 
oprite de Biserică, se face judecată în Divan, 
înaintea Domnului, pe toată săptămâna câte de 
trei sau de patru ori. Divanul acesta, care după 
cuvântul turcesc se înţelege sala cea de judecată, 
este tot-de-auna'!n mijlocul palatului domnesc. 
Intru acesta este la pâretele cel dinapoi Scau¬ 
nul Domnesc, şi deasupra lui chipul lui Isus- 
Hristos, carele se arată de faţă la judecată, şi 
dinaintea Sfântului Chip arde necontenit o fă¬ 
clie. In partea de a stânga, care şi la Moldoveni 
se socoteşte partea cea mai cinstită, după obi¬ 
ceiul turcesc, este şederea Mitropolitului; după 
dânsul şed boerii cei ce sunt în slujbă, fieşcare 
după starea sa; iar dincolo de a dreapta,la pe¬ 
retele divanului, este şederea boerilor celor fără 
de slujbe. In mijloc, de a dreapta, tnai aproape 
de Domn, stă Spătariul cu spada domnească; 
şi ceva mai depărtişor tot de această parte, stă 
Postelnicul cel Mare, cu un rând lung de pos- 
telnicei. Cei-l-alţi care mai sunt de trebuinţă la 
Divan, aprozi şi armaşi, stau drept dinaintea 
Domnului. 

După ce face Domnul putină rugăciune către 
Judecătorul Ceresc, se aşează în scaunul său, şi 
porunciiidn-se lieşie-care să tacă, aduc aprozii 
înăuntru după porunca păzitorilor de la perdea 
pe doi sau trei dintru norodul cel jeluitor, care 
se al’lă adunat la perdea ;pc care după isprăvi- 
rea jeluirii, şi după hotărârea ce li se tace, se 
slobozesc iarăşi afară pe altă uşă a divanului, 
dacă nu este să-i ducă la temniţă. 

După aceştia urmează alţii, până când nu mai 
este nimeni altul să scinai jcluiascâ; iar bătând 
ceasul de miază-zi, să pune celor-l-alţi jeluitori 
altă zi cu vadea, ca să vie la Divan. 

Această judecată este atita de înfricoşată şi 
ne făţarnică, în cât însuşi Logofătul cel Mare, 
pârându-1 măcar un ţiţran, şi auzind că se po¬ 
meneşte numele său, îndată trebue să se scoale 
de la locul său, şi să stea de a stânga pârâşu- 
lui său, până când îşi isprăveşte acesta jalba sa. 

Pricinile cele mai mari le hotărăşte însuşi 
Domnul, iar cele mai mici le lasă asupra boie¬ 
rilor, şi aceştia le cercetează pe la casele lor, şi 
le hotărăsc. Dacă să împacă cu judecata lor a- 
mândouă părţile, pârâşul împreună cu cel pârât, 
apoi asemenea se ţine’în seamă ca şi când s’ar 
li curmal în Divanul Domnesc; iar când vreunul 
dintru amândoi gândeşte că i s a făcut strâm- 
bălalc, atunci poate ca să cerce iarăşi la Diva¬ 
nul Domnesc, unde se cercetează pricina de al 
doilea; şi dovedindu-sc vre-nn boer că au fă¬ 
cut judecată făţarnică, luând mită, sau făcând 
părtinire, sau neavând măcar pricepere să ju¬ 
dece, atunci se pedepseşte cumplit; iar dacă cu¬ 
noaşte Domnul, că aceluia care s’a jeluit, i s’a 
lacut judecata dreaptă, apoi îl pedepseşte pe a- 
cela cu bătaie, pentru că a defăimat judecata 
boierului; şi pentru că nu a ţinut în seamă 
porunca stăpânească, îl globeşte Domnia cu ceea 

ce socoteşte, plătind el îndoit şi cheltuiala celui- 
l’alt, pe care l’a tras el la judecată. 

Când voieşte Domnul să asculte însuşi jalbele 
şi pricinile cele mari, atunci chiamă înaintea sa 
iu Divan pe pârâşul şi pe cel pârât, şi dă voie 
la amândoi ca să spu’e toate ce au, pârâşul de 
pârât, şi cel pârât pentru apărarea sa; şi’cerce- 
tându-se pricina, spune întâi Mitropolitul gân¬ 
dul său cu glas, şi după dânsul cei-1 alţi boieri 
judecători, tieşte-care precum socoteşte, măcar, 
de şi ştiu că Domnul are alt gând; şi hotărăsc 
pe cel pârât sau a fi slobod, sau îl judecă a fi 
vinovat; iar boerii cei fără de slujbe, nu cutează 
să zică nimic, nici să-şi arate gândurile lor, fără 
numai atunci când sunt întrebaţi de Domnul. 
După ce s’au auzit gândurile tuturor, cunoscând 
pe unul a ti vinovat, întreabă Domnul pe Mi¬ 
tropolit, de ce pedeapsă este acela vrednic după 
pravilele cele politiceşti şi cele bisericeşti; iar 
Mitropolitul arată inlâiu hotărârea pravilelor, şi 
după aceea, pune înainte mila Domnească, căria 
nu poate judecata să i puie hotar; şi făcând şi 
boerii asemenea, pe urmă arată şi Domnul gân¬ 
dul său, şi hotărăşte pe cel pârât, ori a fi slo¬ 
bod, sau îl osândeşte la moarte, sau la altă pe¬ 
deapsă. Şi aceia care sunt pârâţi pentru vre o 
greşeală mare, vrednic de chinuit, se dau pe 
mâna armaşului celui mare, casă’ipuie la prin¬ 
soare ; iar aceia cari au fost aduşi la judecată 
pentru vre o datorie, se dau pe mâna vătafului 
de aprozi. 

Chinurile şi pedepsele sunt de multe feluri: 
pe tâlhari îi spânzură ; pe prădătorii de biserici, 
îi ard; boerilor care omoară pe cine-va, le taie 
capetele; iar pe ţăranii cari fac vre o ucidere 
de om, ii pun în ţeapă, având moartea mai pre¬ 
lungită şi mai cumplită; şi acest fel de greşală, 
prea rare ori poate să fie pedepsită mai lin de 

către stăpânitor, fără numai atunci când se poate 
învoi ucigaşul cu rudeniile celui ucis, împă- 
cânduse de i'aţă cu Domnul, zicând: căii iartă 
lui greşala, şi nu cer să se răsplătească sânge 
pentru sânge, sau moarte pentru moarte. Şi dacă 
poate ucigaşul să dobândească iertarea aceasta 
de la dânşii, atunci poate el oareşi-cc să nă- 
dăjduiascâ în mila Domnească; însă, pentru a- 
ceia tot nu poate el să fie bine încredinţat că 
va rămâne cu viaţă; căci, având Domnul ştiinţă 
pentru purtările lui cele mai dinainte, că nici 
cu un fel de pedeapsă nu l’au putut lace să în¬ 
ceteze de la răutăţile sale; sau fiind măcar şi 
alte pricini, pentru care nu voieşte el să’i dă¬ 
ruiască viaţa, atunci dă el acest răspuns după 
obiceiu, zicând: că măcar că jeluitorii şi rude¬ 
niile celui ucis pot să’i ierte greşala lui, însă 
el nu poate suferi ca să trăiască în ţara sa uci¬ 
gaşi de oameni şi răpitori dc odihnă, ca să 
umple cu punoaile lor mădulările cele sănătoase 
ale ţării. Ast-fel hotărăşte el pe unii ca aceia 
să’i pedepsească cu moarte, sau să’i trimeată 
la ocnă. 

Când ascunde vre un boier banii Domneşti, 
sau face vre o socoteală primejduitoare împo¬ 
triva Domnului său, care de multe ori se şi în¬ 
tâmplă, după cugetele cele nestatornice ale Mol¬ 
dovenilor, atunci pe unii ca aceia poate Domnul 
să’i pedepsească cu moarte, fără de a sfătui cu 
cei-l-alţi boeri. Iar dacă nu are frică că va avea 
pagubă din pricina prelungirei, sau nu are de a 
purta grije că nu vor pune acei sfetnici ai lui 
în lucrare socoteala sa, văzând nevoia, atunci 
el ca să’şi arate dreptatea judecăţii sale, şi să 
înspăimunteze pe cei-l-alţi, aduce pe acel vino¬ 
vat înaintea Divanului, şi îl dovedeşte pe dânsul 
din scrisorile lui pe care le au prins, (dacă are), 
sau cu alte temeiuri de ale vicleşugului lui, şi 

îl pedepseşte cu moarte sau cu altă pedeapsă; şi 
dacă este vinovat de moarte, nu poate să’l pe¬ 
depsească cu alt fel de moarte, fără numai cu 
tăierea capului. Iar dacă este să’l pedepsească 
cu bătaie, atunci nimeni altul nu poate să’l bată, 
fără numai însuşi Domnul cu mâna sa, adică cu 
topuzul sau buzduganul; care măcar că este bă¬ 
taia cea mai cumplită, dar cinstii nu este vătă¬ 
mătoare precum cu toiegele sau cu biciul, care 
este pedeapsa cea mai de ocară. 

Pricinile nu au zăbavă la Divan» şi o pricină 
e sfârşită într’o zi, şi mai ales în ziua cea dintâi; 
sau dacă este prea încurcată, se hotărăşte în 
trei sau patru divanuri. Când nu poale Domnul 
ca să vie la divan, având împiedicare de alte 
trebi, sau fiind bolnav, atunci toţi boerii se a- 
şează pe la locurile lor, şczâud asemenea ca şi 
când ar fi Domnul de faţă, şi judecă şi hotă¬ 
răsc pricinile jeluitorilor, trimiţând înscris că¬ 
tre Domnul judecăţile lor, împreună cu înştiin¬ 
ţarea pentru toată curgerea pricinii. 

Osebit de aceasta, mai este slobod fie-care 
ca să dea jalba sa Ia Domn, când merge el la 
vre-o biserică, sau când ese la preumblare; şi 
luându-le Spătarul al IV, le pune pe masa Dom¬ 
nească când se întorc la curte înapoi. După aceea, 
merge Logofătul cel de taină şi le citeşte înain¬ 
tea Domnului, şi scrie asupra lor hotărîrea Dom¬ 
nească. 

Iar jalbele cele mincinoase, sau care copiind 
vre-o cerere fără dreptate, le rupe; şi după aceea 
le dă Spătarul acela iarăş în mâinile jeluito¬ 
rilor, şi povăţuitorul aprozilor are purtarea de 
grijă ca să îndeplinească hotărîrea Domnească. 

Nici odată nu s’a auzit povestind, să se fi în¬ 
tors prin daruri judecata vre-unui Domn, sau să 
se fi abătut dela dreptate făcând părtinire vre¬ 
unei părţi; măcar de este şi ştiut că la boeri 

s’au întâmplat unele ca acestea cîte odată.Aceasta 
este orânduiala cu care ajung jalbele celor asu¬ 
priţi la judecătorii cei mai înalţi ai Moldovei, a- 
dică la Domn şi cel care judecă împreună şi sub 
privigherea lui. 

Deci, să arătăm acum oarcşce, şi pentru jude¬ 
căţile cele mici. Aceste sunt de două feluri: 
adecă judecăţile de obştie ale ţării,şi judecăţile 
deosebi ale unui ţinut. 

Toţi sfetnicii domneşti, şi boierii cei din Di¬ 
van din slare»I, îndată după ce se alia afară din 
Iaşi, au puterea în toată Moldova să judece, şi 
să hotărască pricinile cele de judecată. Insă vor¬ 
nicii cei mari au amândoi mai multă putere în 
eparhiile lor, căci, de judecata lor, nu poate să 
se ferească nici unul care este de sub stăpânirea 
lor; şi atunci pe ceilalţi bocri nu-i primesc ca 
să le fie judecători, ci calcă judecata lor, şi se 
întorc la Divanul domnesc. Dar şi cu judecata 
vornicului, ne îinpăcându-se o parte sau alta, are 
voe ca să dea jalbă la Divanul domnesc, şi apoi 
acolo nu se mai cercetează pricina de al doilea, 
ci se caută numai să vaza, de este judecata 
curmată drept după pravila Ţării, precum scrie în 
mărturia vornicului, care se dă după obiceiu la 
partea cea învingătoare. Asemenea numai aşa se 
cercetează şi judecata altui boer, când nu se 
mulţumeşte vre-o parte cu dânsa şi dă jalbă la 
Divan; iar când se allă nedreaptă judecata vre¬ 
unui boer, — care să obişnucşle să fie uneori — 
atunci unul ca acela trcbue să sufere pedepse 
grele; iar aflânduse la cercetare că s’a judecat 
drept, şi că jeluitorul numai pentru gâlceavă au 
vătămat cu defăimare cinstea boerului, atunci 
acela se pedepseşte cu bătaie, plătind îndoit şi 
cheltuiala celuilalt cu care s’au judecat. 

S'au mai îngăduit boerilor diii starea I, ca şi 
în Iaşi să Judece şi să hotărască pricinile; ins4 

dacă voesc amândouă părţile gâlcevitoare, pen- 
trucă nimic nu poale să lie propit dela Diva¬ 
nul domnesc. 

Când a liotărîl vre-un boier fără Divan dom¬ 
nesc o pricină de judecată care a fost dată în 
seama lui, atunci trebue ca judecata sa împreună 
cu temeiurile hotărîrii, să o dea logofătului cel 
inare, prin mâna unui logofăt de Divan; şi vă¬ 
zând acesta că s’au Judecat după pravila cea 
politicească şi după cea bisericească, şi după 
închipuirea pricinei, atunci scrie cu mâna sa de¬ 
desubt: „s’au cercetat"; şi o dă logolătului al 
111-lea ca să o întărească cu pecelia Divanului, 
făcând-o prin aceea neschimbătoare. Iar dacă cu¬ 
noaşte el, că boerul a făcut judecată nedreaptă, 
atunci rupe scrisoarea, îndreptând pe jeluitor la 
Divanul domnesc. Insă afară din Curte, nu poate 
logofătul cel mare să cerceteze judecata altui 
boier, sau să o lepede. 

Un boier de stare mai mică, nici într’un chip 
nu poate să zădărnicească judecata unui boier 
mai mare; iar pentrucă boierii cei mari trebue 
să (ie la Curte mai necontenit, neputând căuta 
toate pricinile în toată ţara; pentru aceea în fie¬ 
care oraş şi târg, s’au orânduit osebiri judecă¬ 
tori ca să judece pe locuitori. Aceştia în vre-o 
câte-va locuri să chiamă pârcălabi; iar în altele, 
vornici şi cămăraşi. Pârcălabii sunt câte doui, la 
Iloîin, la Cernăuţi, la Suceava, la Neamţu şi la 
Soroca; şi pentrucă cetăţile acestea sunt cele 
mai alese, pentru aceea se şi zic pe numele dre- 
gătorjei aceştia ale oblăduitorilor lor. Mai sunt 
câte doi pârcălabi şi la Roman şi ia botoşani, 
(Târgul Doamnei), la Qrlieiu, la Chişiuău, la Lă- 
puşna, la Fălciu, la Galaţi, la Tecuciu, la Tutova 
şi ia Putna; iar celelalte târguri mai mici, pre¬ 
cum este Bacăul, Târgul-Frumos, llârlăul şi Co- 
vurluiul au numai câte un pârcălab. La Bârlad 

sunt doi vornici judecători, în locul vornicului 
celui mare de Ţara de-Jos; şi asemenea sunt 
doi la Dorohoiu, în locul vornicului de Ţara- 
de Sus; doi la Câmpulung şi unul la Bacău. A- 
supra ocnelor sunt deosebit doi cătuăraşi. 

Aceştia toţi, măcar că au putere să caute şi 
să cerceteze toate pricinile, însă de a le hotărî 
nu au voie, fără numai pe cele mai iniei; iar pe 
cele tnari, trebue să le trimeată către vornicul 
cel mare al părţii acelei, sau la Divan. La aseme¬ 
nea întâmplare hotărăsc ei celor cu pricina o zi de 
vadea, întru care este să iasă amândoi înaintea 
Domniei. Aceasta se face într’acest chip, adică: 
„Pârcălabul scrie o scrisoare în care arată, cum 
că N şi P având gâlceavă unul cu altul pentru 
această pricină, au dat jalbă, şi s’au apucat că 
se vor alia la Divan în cutare zi; asemenea scri¬ 
soare se dă de către dânşii la amândouă părţile. 
Când nu se arată vre-unulîn Divan la vadeaua 
cea însemnată, apoi acela trebue să plătească 
gloabă: un ţăran 25 de galbeni, un mazăl o sută, 
şi un boier 600; neputând să facă la aceasta nici 
o îndreptare, fără numai atunci când poate să 
arate că a fost împedecat de vre-o boală, sau 
cu vre-o slujbă Domnească, sau cu altă treabă 
poruncită de cei mai mari. 



Pentru birul şi darurile ce dă Moldova 
porţii otomaniceşti 


Din vremile înlru care s’au ivit armatele 
turceşti la ţărmurile Dunării şi până in zilele 
lui Ştefan Voevod cel Mare, şi-au apărat Moldo¬ 
venii tot cu vitejie slobozenia lor, neplecându- 
şi grumazii sub jug străin, sau să se înşele, nici 
prin măguliri, nici prin juruite mari, dar nici 
prin pilda megieşilor lor, adică a Muntenilor. 

Iar cum că Domnii Moidovii de multe ori au 
dat bani la turci, precum arată hronograliile 
Patriei noastre, nici noi nu ne dăm înlături. 
Pentru că Domnii noştri cei înţelepţi, când pu¬ 
teau să’şi răscumpere cu bani strămtoririle şi 
nevoile lor, mai bncuroşi îşi goleau punga, de 
cat să’şi rănească ţara şi pe locuitori; urmând 
după pilda Senatului Veneţiei, cel slăvit pentru 
înţelepciunea ocârmuirii lui. Insă alt bir care să 
fi fost necontenit în toată vremea, nu au putut 
să li se arunce lor de la nimine, până după vre¬ 
mea lui Ştefan cel Mare; căci atunci, fiul său 
Bogdan Chiorul, din porunca tatălui său, după 
cum se zice, a închinat ţara sa turcilor, cu a- 
şezământ ca să le dea pe an câte patru mii gal¬ 
beni, patru-zeci cai şi 24 şoimi; însă nu ca bir, 

ci numai ca un semn de închinăciune. Tot după 
această tocmeaiă, când era să meargă însuşi 
împăratul la război, atunci avea să trimeală şi 
el la oastea turcească patru inii de Moldoveni. 

Această tocmeală cu aşezământ a ţinut a- 
proape de un veac, pentru că turcii fiind mul¬ 
ţumiţi că au pus numai l'unia în capul zimbrului 
Moldovenesc, nu au cutezat să o scurteze până 
ce nu l’au îmblânzit. 

Iar mai pe urmă, după răscoala lui Ioan Ar¬ 
meanul, fiind scurse de tot puterile Moldovenilor, 
au făcut'turcii început ca să ceară de la Petru 
Voevod Şchiopul, următorul lui Ioan, câte două- 
spre-zece mii galbeni, ca un bir, sau haraciu; şi 
măcar că boierii s’au plecat la aceasta, dar Pe¬ 
tru nu a voit să primească, pentru ca să nu 
îşi pricinuiască în urmă defăimare, că a prici¬ 
nuit el întâi birMoldovii; ci părăsindu-şi Scau¬ 
nul, s’a dus la Ardeal, la moşiile sale, şi in 
locul lui au pus turcii pe Iancu Sasul, un om 
hapsân şi tiran, Sardanapalul Moldovenilor, care 
a primit şi a învoit turcilor toate cele ce 
cereau ei, numai ca să dobândească Domnia. Căci 
el nu avea frică că îşi va vătăma numele său 
cel bun, pentru că nici l’a avut vre o-dată. 

Iar apoi mai în urmă după aceia, ispitindu-se 
Domnii de multe ori ca sâ’şi lepede jugul, şi 
mai ales când se întâmplă şi alte tulburări în 
ţară, au găsit turcii vreme cu prilej de au mai 
mărit birul acela, în cât acei două-spre-zece mii 
galbeni, adică trei-zeci mii lei, ’) s’au suit la 
nouă-zeci şi şapte mii, cinci sute lei, care se 
plătesc acum la vistieria curţii turceşti. 

Pentru îădicarea banilor acestora, când nu 
sunt turcii încurcaţi în război cu alte stăpâniri 


*) Se înţelege, câ tn zilele Domnului Dimitrie Cantemir, 
câte doi lei şi 20 parale umbla galbenul. 



Descrierea Moldovei 


79 


din Europa, trimet ei la Moldova pe tot anul, 
câte o slugă din cele de taină de ai împăratului, 
cu nume de Hazne-Agasi. Acesta după ce so¬ 
seşte şi intră în oraş cu mare pompă, numără 
banii haraciului, şi îi dă iarăşi tn seama Dom¬ 
niei, ca să’i trhneată la Ţarigrad; şi pentru a- 
ceastă osteneală, i se dăruiesc 11.250 lei, o blană 
de samur şi altele; ori i se dau bani mai mulţi, 
mai ales când se porunceşte în scrisoarea Vi¬ 
zirului, sau când este ştiut, că acel llazne-Agasi 
are mare trecere la împăratul lui. 

După ce plătesc capu-chihaialele Domnului 
banii aceia la visteria împărătească, primesc 
scrisoare la mână de la llazne-Agasi, pe care o 
dau apoi lui Madin-Calfasi (mai marele peste 
bani), şi acesta le mai dă altă scrisoare, întru 
care zice : „că s’au plătit haraciul pentru lot 
anul acesta 11 ; şi după aceia, aduc ei hârtiile a- 
ceste două la Mectubci-Efendi, logofătul cel 
întâi al vizirului, sau la logofătul vizirului cel 
de taină, care luând scrisorile celor-1 alţi, le dă 
scrisoare de la sine precum că s’au plătit banii. 
După aceia, mergând capu-chihaialele la vizir 
cu scrisoarea aceasta mai de pe urmă, îi îm¬ 
bracă el cu câte un caftan, şi scrie atât vizirul 
cât şi tefterdarul, o scrisoare împreunată către 
Domn, întru acest chip: 

„(Dupiţ titlu,) banii care aveţi să plătiţi pe tot 
„anul, s’au adus, şi s’au plătit drept deplin, cu 
„trimesul nostru llazne-Agasi, şi prin chihaia- 
„lele tale, care neîncetat slujesc la poarta Oto- 
„manicească. Deci, foarte bine să fii peste mă¬ 
tură bine cuvântat întru toate lucrările tale, şi 
„să’ţi fie cu pace pinea întru tot prea lumina¬ 
tului nostru împărat, şi Domnului nostru celui 
„sfânt. Eu te voiu vedea. — Urmează asemenea 
„totdeauna şi de acum înainte, chelluindu ţi la 
„slujbele împăratului ţoală puterea cu poala ri- 

„dicată, şi să te înfricoşezi de a tace rău, sau a 
„te împotrivi poruncilor ce ţi se vor trimete, şi 
„umblă în credinţă cu picior statornic. Pace ţie !“ 

Osebit de haraciul acesta de peste an, pentru 
care am arătat acum, mai dă Moldova încă şi 
la Baieram sau Paştelc turcilor, ca un peşchieş 
Împăratului, 18,750 Ici, şi două blăni, una de 
samur, preţ de 8,250 lei şi alta de râs; validei 
Sultanului adică mamei Împăratului 7,500 lei şi 
o blană de râs; pentru ceară de făclii pentru 
curtea împărătească, 9,000 lei; pentru seu de 
uns corăbiile cele de oaste, 18,000 lei ; lui Chis- 
lar-Agasi, 2,500 lei şi o blană de samur; vizi¬ 
rului, 7,500 lei şi o blană de mult preţ; lui chi- 
haia, 3,750 lei şi o blană de samur: tefterdaru- 
lni, 500 lei şi o blană de samur, şi lui Reis efendi 

I. 720 lei şi o blană de samur. 

Cele-l-alte daruri care se împărţesc pe la slu¬ 
gile împăratului şi ale vizirului, postavuri, pân- 
zuri de mătase, şi blăni de samur mai proaste, 
care se zic paice, pentru că sunt făcute din pi¬ 
cioarele samurilor, prea rare ori se cuprind în 
bani mai puţin de 60.000 lei. 

Osebit de aceste, când se face vre un răeboi 
cu Leşii sau cu Ruşii, mai are Ţara datorie, 
când porunceşte vizirul, să facă pod peste Du¬ 
năre, sau să dea cai pentru grajdiul împărătesc 
sau pentru trasul tunurilor, şi să dea zahereaoa. 
Insă cheltuiala acestora se scade din haraciu. 

La punerea Domnilor, nu se plăteşte totdea¬ 
una o sumă potrivită, ci se hotărăşte plata a- 
ceia după lăcomia de bani a vizirului, şi după 
lăcomia de cinste a candidatului, adică acelui 
ce voieşte să ia Domnia; măcar că obiceiul 
este ca să dea Împăratului 37,500 lei ; Validei 
Sultanului, 5,700; vizirului, 22,500; lui chihaia 

II. 250; tefterdarulni, ţ,500, şi lui Reis-Efencţi 
750 lei ( 

Darurile, cum s’arzice „bairam-peşchieş 11 pen¬ 
tru cele-1 alte slugi ale curţii şi boieri, se suie 
la 60,000 lei. Lui Sehimne-Agasi, care aduce pe 
Domni în Scaun, i se dă 10,000 lei; şi prea de 
multe ori cuprinde toate cheltuiclcle aceste încă 
şi până la 300,0 0 lei. Numai însă nu le dă Dom¬ 
nul de la cămara sa, ci Ţara are datorie ca să 
,1c plinească pe toate. 

încă şi înnoirea sau întărirea Domnilor cere 
cheltuieli de aceste. 

Aceasta este, ori ca mică, ori ca mare, pre¬ 
cum am arătat mai sus: ca mică se t ace numai 
cu liiuchim firman, care se plăteşte numai cu 
37,500 lei, sau şi mai puţin, mai ales când este 
vizirul voitor de bine Domnului aceluia ; iar 
înnoirea cea mare. Ia care se înnoieşte Hriso¬ 
vul Domniei după trei ani de stăpânire, cere a- 
senienea cheltuială ca şi la punerea din nou a 
unui Domn. 

Osebit de aceasta, când se trimete către Domn 
cu vre o poruncă vre un capigi-başa sau altă 
slugă împărătească, atuncea nici acela nu poale 
să rămâie nedăruit. 



Pentru neamul boieresc din Moldova 


Moldovenii aveau mai înainte obicei, care prin 
lungimea vremii s’au fost făcut ca şi o pravilă, 
de nu dădeau boierii oamenilor celor tineri, mă¬ 
car de erau şi din neamul cel mai de frunte, 
până când nu’şi arătau ei credinţa la alte slujbe 
mai proaste, şi se făceau iscusiţi prin deprin¬ 
dere. Pentru aceeaboerii cei mai mici, dădeau pe 
copiii lor îndată după ce treceau anii copilăriei, 
în slujbă pe la boierii cei mari, însă nu’i puneau 
la altă slujbă, fără numai cât de slujeau la masă, 
şi de aveau privigliiere pentru stăpânul lor întru 
altă casă vecină. După ce învăţau ei până în trei 
ani obiceiurile curţii şi năravurile cele împo¬ 
dobite, atunci stăpânul lor îi ducea înaintea Dom¬ 
nului, şi prin rugămintea lui îi punea între slu¬ 
gile Divanului celui mare; şi după un an îi 
schimba în divanul cel mic, şi de acolo în stă¬ 
pânire. Şi după ce da vre unul acolo probe de 
cuget bun şi de năravuri cinstite, în cât putea 
să aibă cine-va vre o nădejde în el, atunci se 
primea între slugile camerei celei mari; şi mai 
trecând vre o câţi-va ani, se făcea postelnicel 
prin rugămintea altor boeri, pentru că socotea 
lucru necinstit să vorbească însuşi părinţii cu 
Pomnul pentru fiii lor. De aceşti postelnicei sunt 

12, şi toţi poartă în mâini înaintea Domnului 
toiage albe subţiri, de măsura statului lor. 

După ce’şi arătau ei către Domn şi în slujba 
aceasta credinţa şi iscusinţa lor. apoi îi punea 
şi la alte dregătorii ale curţii, încă şi in sluj¬ 
bele cele de taină. Şi aşa după ce’şi petreceau 
tinereţile, îi rădica mai întâi la starea a III a 
boieriei, şi mai pe urmă la starea cea d'intni. 
Iar când cunoştea Domnul la vre unul o minte 
prea deosebită şi înţeleaptă, atunci în puţini 
ani putea să’l ridice la boieriea cea mai mare, 
măcar de ar fi fost şi din starea cea mai proastă. 

Insă in vremea de acum, adăogându-se mân¬ 
dria şi sărăcia, socotesc boierii că’şi vor ne¬ 
cinsti starea lor, când vor sluji pe alţi boeri 
mai mari; şi liindcă nici lăcomia cinstei nu le 
dă voie să trăiască prosteşte, socotesc numai cu 
ce chipuri ar putea face pirn mijlocirile rudenii¬ 
lor lor ca să intre în rîudurile boerilor celor din 
lăuntru, ce se zic boierănaşi, şi să iasă de odată. 

Şi pentru că starea aceasta este ca şi o răsad¬ 
niţă a ocârmuirei, din care este obicei a se îm¬ 
plini nuniăiui boierilor celor mari, pentru a- 
ceia nici se poate spune ce fel de neoameni 
ajung la cele mai înalte trepte ale boieriei. A- 
ceasta este pricina pentru care de multe ori se 
află între boerii cei maVi, oameni trufaşi, sumeţi 
şi mânioşi; şi nu numai fără de nici o ştiinţă 
pentru cârmuirea trebilor Obştii, ci încă şi cu 
totul fără de năravuri bune şi fără de vieţuire 
cinstită, la cari nimic nu se găseşte vrednic de 
laudă, fără numai acel fel de bunătate, ce este 
la vre unul dăruită din lire, care nu are ajutor 
pe din afară nici cu un fel de creştere. 

La această întâmplare, socotesc că nu va 11 
rău ca să povestesc în ce chip dau Domnii bo¬ 
erii pe la boerii Moldovei. 

La sfârşitul lui Dechemvrie, care este ziua în- 
naintea Praznicului Sfântului Vasile, toţi boerii 
din porunca spătariului celui inare, îşi lasă 
semnele boeriilor lor în spătărie sau în pos¬ 
telnicie. A doua-zi, adică ziua cea dintâi a lunci 
lui Ianuarie, cu trei sau patru ceasuri mai nainte 
de revărsarea zilei, se adună la Curte toţi boerii, 
atât cei ce sunt în slujbă, cât şi cei fără de 
slujbă, şi merg cu Domnul la Biserică fără de 
semnele boieriei, asemenea ca când arii scoşi de 
prin dregătorii: şi săvârşindu-se utrenia, es din 
biserică şi se întorc la Curte, unde Domnul se 
aşează în Scaunul Său în spătărie, iar boerii toţi 
rămân stând afara în divanul cel mic. După a- 
ceia Domnul prin camaraşul cel de taină, chiamă 
la sineşi pe postelnicul cel mare. dacă voieşte 
să’l mai lase în dregătorie; iar dacă nu, apoi 
chiamă pe acela pe care au socotit să’l pue în 
locul lui, şi intrând el înăuntru, îi vorbeşte Dom¬ 
nul, făcându’i aducere aminte pentru slujbele 
care au făcut Ţării însuşi el sau părinţii lui, a- 
rătându’i pricina pentru’ care voeşte să’l puie 
întru această dregătorie, sau să’l înnoiască întru 
dânsa. II sfâtueşte să lie cu credinţă, dându’i 
bune făgăduinţi, şi împreună lăudâiulu-se şi 
spuindu’i ce are să urmgze, îi dă un' toiag de 
argint, }>e care luându’l el, sărută mâna Dom¬ 
nului şi poala hainei lui, şi păşind înapoi puţin, 
îl îmbracă cămăraşul cel inare’ cu un caftan. 

Postelnicul cel mare primeşte întâi semnele 
dregătoriei, nu pentru că el se protimiseşte 
doară înaintea celor-l-alţi, căci el este al cince- 
lea după rând, precum am arătat mai sus; ci 
pentru că el are datorie să cheme înăuntru pe 
cei-lalţi boeri. Pentru aceia, fiind el întărit de¬ 
săvârşit, îndată chiamă înăuntru din porunca 
Domnului, pe acela pe care voeşte Domnia să’l 

cinstească cu dregătoria Logoteţiei cea mare. 
Acestuia, după puţină sfătuiie, îi dă Domnul un 
toiag aurit; iar Postelnicul cel Mare îi pune caf¬ 
tanul peste umere, şi luându'l cu blândeţe de 
sub-ţiori, îl apropie către Domn ca să-i sărute 
mâna şi poala. Asemenea slujbe face postelni¬ 
cul cel mare şi celor-1 alţi sfetnici, şi boerilor 
de starea întâi. 

Pe boieiii de starea a doua, îi cheamă în lă- 
untru postelnicul al doilea şi îi îmbracă cu caf¬ 
tan, iar pe cei din starea a treia, ii slujeşte la 
aceasta postelnicul al treilea. Insă pe aceşti de 
pe urmă nu-i îmbracă cu caftan, ci din porun¬ 
ca Domnească se întăresc numai prin dregăto- 
riile lor. 

Şi după ce se isprăveşte aceasta, merg toţi 
cu Domnul iarăşi înapoi la . Biserică ca să as¬ 
culte Leturghia unde boierii cei noi, se aşează 
pe la locurile celor scoşi din dregătorie, iar a- 
eeştia rămân în tinda bisericii, cu cei 1 alţi 
boieri. 

După săvârşirea Leturgliiei, chiamă Domnul 
la masă pe care voeşte el; iar mai de către seară 
trimete dar tieşte-cărui sfetnic şi boer de starea 
întâi, câte două pahare de argint, care cuprind 
mai două oca; iar boerilor celor de starea a 
doua, (îeşte-căruia numai câte un pahar; şi a- 
poi toţi le beau pline cu vin înaintea Domnului. 
Cucoanele boerilor celor mari, încă se dăruiesc 
de către Doamnă câte cu un pahar oareşi ce 
mai mic. 

Adoua-zi iarăşi să adună boierii la Curte, şi 
mulţămesc Domnului pentru facerea de bine, 
care i-au întâmpinat, aducandu’i fieşte-care dar, 
prin postelnicul cel mare, câte un cal de mult 
preţ, sau alt lucru frumos ce avea. Asemenea 
cinste arătau şi Doamnei, Cucoanele boerilor în 

aceiaşi zi, în sala cea mare, ghineclieos, adică 
a haremului. 

In cea-l-altă vreme a anului, prea rar obiş- 
nuesc Domnii să facă schimbarea boerilor, mă¬ 
car că nimic nu poate să'i împiedice, ca ori şi 
în care vreme când vor voi, să schimbe pe bo- 
erii cei vechi şi să puie pe alţi noi; însă pentru 
că s’au l'ost obişnuit ca să schimbe şi să pre¬ 
facă boieriile numai la începutul anului, pentru 
aceia poate că şi ei, urmând obiceiul cel vechiu, 
au ales pentru aceste ceremonii vremea aceia 
a anului, care obişnuieau şi cei-l-alţi Domni mai 
nainte de dânşii a o socoti bună pentru treaba 
aceasta. 



Pentru cel-l-alţl locuitori al Moldovei 


Eu nu cred că mai este altă ţară de potriva 
Moldovei, întru care să se afle locuind aşa multe 
teluri de noroade, căci osebit de Moldoveni, 
ai cărora moşi s’au întors din Maramureş, mai 
locuiesc întru dânsa şi greci, albaniţi, sârbi, 
bulgari, Ieşi, cazaci, ruşi, unguri, nemţi, armeni, 
jidani, şi ţiganii cei roditori. 

Grecii, albaniţii, sârbii şi bulgarii trăiesc în¬ 
tru dânsa slobozi; alţii să îndeletnicesc cu ne- 
guţătorie, iar alţii slujesc cu leala la Domnie; 
nemţi, Ieşi şi cazaci sunt puţini, din care unii 
sunt ostaşi, iar alţii slujesc în Curte. Insă din 
Ieşi s’au ridicat vr’o câţi-va şi în starea boe- 
riei. Iar armenii sunt supuşi ca şi cei-l-alţi ne¬ 
gustori şi târgoveţi care sunt prin oraşele Mol¬ 
dovei, şi plătesc asemenea bir la Domnie. Bi- 
sericele lor sunt ca şi ale papistaşilor, şi nici 
sunt mai mici, nici mai puţin împodobite de 
cât ale Pravoslavnicilor, şi sunt slobozi de a-şi 
păzi legea lor. Evreii încă sunt supuşi, şi plă¬ 
tesc pe an mai mare bir de cât cel de obşte ; 
şi cu alta nu se îndeletnicesc, de cât numai cu 
neguţătoria şi cu crâşmăritul; şi unde voiesc, 
caolo pot să’şi facă sinagogă, însă numai de 
lemn, iar de piatra nu au voie. Ruşii şi ungurii, 

lot de-a-una au fost ţărani boereşti ai Moldovei. 
Ţiganii sunt împrăştiaţi prin toată Moldova, şi 
nici un boier nu este care să nu aibă robi vr’o 
câte-va sălaşe de dânşii; iar de unde şi când 
au venit acest neam în Moldova, nici ei singuri 
nu ştiu, şi nici în cronicile noastre nu se gă¬ 
seşte nimic pentru dânşii; şi toţi vorbesc un 
graiu amestecat cu multe cuvinte greceşti şi 
persieneşli. Ei nimica alt nu lucrează de cât 
meşteşugul zlătăriei şi al fierăriei; şi asemenea 
sunt ca şi cei-l-alţi ţigani de prin alte ţări; au 
asemenea năravuri, şi faptele lor rele mai mari, 
şi seninele cele pentru deosebire, le este trăn- 
dăvirea şi furtişagul. 

Să mai zăbovesc pentru neguţătorie şi turci 
mulţi în Iaşi, şi prin alte târguri; Insă nu le este 
slobod să-şi cumpere moşii nici înlr’un loc, cu 
cât mai puţin măcar să şi facă case la târg sau 
la vre un sat, sau să-şi zidească moschii, adică 
case de rugăciune sau să-şi facă la vedere ru¬ 
găciunile şi închinăciunile lor cele rătăcite. Mă¬ 
car că nici Poarta Otoinanicească nu a silit 
ca să li se dea voie nici la unele de acestea: şi 
măcar de ar da Dumnezeu, ca «ă aibă pentru 
acest lucru tăcere de a purur 

Cei ce sunt adevăraţi molu eni, osebit de 
stările boereşti pentru care am pomenit mai sus, 
unii sunt târgoveţi, iar alţii ţărani. Târgoveţii 
sunt aceia cari să află cu locuinţa prin oraşe 
şi prin târguri, iar ţăranii sunt aceia cari lo- 
cuesc prin sate. Cei de pe la târguri,'nu sunt 
supuşi nimănuia, fără numai Domniei, la care 
îşi plătesc dăjdiile lor, şi se îndeletnicesc cu 
toate lucrările. Negustori însă sunt prea puţini 
din moldoveni, pentru că moldoveanului din fire 
este născută mândria, căci ei t>ri ce negustorie 
o' socotesc că este lucru de ruşine, osebit de 
negustoria cu pâine, care o fac ei pe moşiile 



Descrierea Moldovei 


lor; şi eu socotesc că aceasta este pricina cea 
mai mare de se găsesc prea puţini moldoveni 
târgoveţi bogaţi, şi că este în ţara necontenită 
lipsă de bani, măcar de să şi trec peste hotar 
afară mai multe lucruri de cât cele ce se aduc 
înăuntru; căci negustorii cei străini, turcii, ji¬ 
dovii, armenii şi grecii, care se zic geleni, au 
apucat în mâini toată neguţătoria Moldovei, din 
pricina mândrei leneviei a patrioţilor noştri; şi 
turme întregi de dobitoace iniei şi mari, pe 
care le cumpără ei din Moldova cu puţin preţ, 
le duc pe la Starnbul şi pe Ia alte cetăţi, ţ>i a- 
colo le vând cu preţ îndoit şi întreit. Insă, liind- 
că aceştia şi cei mai bogaţi, nu au voie să 
fie cu moşii şi cu case statorniciţi în Moldova, 
pentru aceasta banii cei mai mulţi se peirec a- 
t'ară din ţară, iar de peste Dunăre înapoi vin 
prea puţini, şi de-abia sunt cu îndestulare pen¬ 
tru plălirea birului şi ale altor chellueli turceşti. 

Ţăranii nici nu sunt drepţi moldoveni, ci a- 
ceia care se află ţărani, se trag sau din ruşi, 
sau din ardeleni, cărora le zic moldovenii: un¬ 
guri. Şi adevărat este, că, în veacul cel dintâiu 
după descălicarea în Moldova, cu totul au îm¬ 
părţit Dragoş celor ce venise cu dânsul, toată 
ţara cea nouă caie au fost găsit’o pustie, fără 
de locuitori; iar mai pe urmă, văzând ei că nu 
este bine ca să lucreze şi să muncească boeri 
la boeri—pentru că toţi care erau din neamul 
românilor se socoteau că sunt boeri,—şi pen¬ 
tru că neamul acesta fiind deprins numai cu 
armele, se socotea a fi mai vrednic pentru ele 
decât a se pune tocma să lucreze pământul, de 
aceea următorii lui Dragoş au fost siliţi ca să’şi 
caute cu învoiala Domnilor, prin alte ţări de 
prin prejur, să’şi aducă oameni care erau de¬ 
prinşi cu munca, şi îi aşezau pe moşiile lor. 

Adevărul la pricina aceasta îl întăreşte sin- 

gur numele ţăranilor, care se numesc la mol¬ 
doveni : vecini; pentru adeverinţă, precum că 
aceia le-au l'ost intâiu ţărani, care au fost siliţi 
la această muncă de armele cele cu noroc ale 
moldovenilor. Pentru aceea înŢara-de sus, unde 
au început Drăgoşeştii a locui, sunt mai multe 
sate ţărăneşti; iar în Ţara-de-jos, unde au lo¬ 
cuit ei mai în urmă, nu sunt alţi ţărani, fără 
numai aceia pe care i au cumpărat cu bani 
boerii dela cei din Ţara-de-sus, şi i-au pus pe 
la moşiile lor; sau aceia pe care i-au cumpă¬ 
rat ei dintre răzăşii aceia, care pentru sărăcie 
şi-au vândut moşiile lor cele părinteşti, şi i-au 
silit cu strâmbătale ca să primească jugul su¬ 
punerii. 

Pentru aceea, când trage un boer pe vre-unul 
ca să-l supuie cu judecată, lesne se poate vedea 
din ce stare este, căci, dacă poate jeluitorul să 
adevereze, cum că neamul său ar fi stăpânit 
vreo moşie, (măcar de au şi pierdut’o apoi din 
pricina sărăciei, sau a vremilor celor tulburate), 
sau că ar fi fost în ceata călăraşilor, sau a cur¬ 
tenilor, sau a aprozilor, atunci îndată îl hotă¬ 
răşte judecata a fi slobod, pentru că la slujbele 
aceste, nimeni nu poate să încapă, fără numai 
oamenii cei slobozi. Iar dacă nu are cu ce să 
adevereze aceasta, apoi unul ca acela rămâne 
sub stăpânirea boerului. 

Cei care au fost aduşi din ţara leşească şi au 
fost aşezaţi în mijlocul Moldovei,, şi-au uitat 
limba lor cu îndclungarea vremii, şi au deprins 
pe a noastră moldovenească. Iar ungurii, pen¬ 
tru că au rămas nezmintiţi în legea lor cea pa- 
pistăşească, îşi ţin împreună şi limba lor, mă¬ 
car că şi pe acea moldovenească toţi o înţeleg. 

Aceşti ţărani, toţi ori şi din ce limbă ar fi, 
sunt foarte asupriţi cu munca stăpânilor lor ; 

căci, lucrul nu le este lor aşezat cu hotărâre, 
ci numai singur în voia stăpânului stă câte 
zile să-i lucreze ei; iar banii sau dobitoacele 
lor, nu poate el să le ia cu sila. Agonisindu-şi 
ţăranul cât de multă bogăţie, stăpânul său nu 
poate să'i ia nici o parte dintr’ânsa; iar, luându’i 
el cu sila, atunci judecata îl sileşte ca să i-o 
dea înapoi; însă, voind el să’i facă strămbătate, 
îl bate atât de mult, până când ţăranul îi dă 
singur ceea ce cere el, însă, să-l omoare, îl pro- 
peşte pravda, şi întâmplându-se cu vreun chip 
una ca aceasta, atunci nu numai că stăpânul a- 
cela se judecă la moarte, ci încă şi femeea şi 
copiii celui ucis, se slobozesc cu pace; pentru 
că nimeni nu are putere asupra vieţei sau a 
morţi unui moldovean, afară numai decât sin¬ 
gura Domnie. Iar să vândă vreun boier pe ţă¬ 
ranul său, are voie, însă nu alară din satul 
în care s’a născut; si dacă voieşte să vândă 
toată moşia împreuna cu ţăranii, i se dă voie. 

Mărimea birului lor carele este la voia Dom¬ 
niei, nu are nici nume, nici vreme hotărâtă ; şi 
întru adevăr zic, ca eu aşi socoti pe ţăranii 
moldoveneşti că sunt cei mai becisnici decât 
toţi locuitorii de sub soare, dacă, împotriva 
voinţii lor, nu i-ar scoate din sărăcie rodirea 
pământului şi secerişurile cele bogate, căci ei 
sunt foarte leneşi şi trândavi pentru lucru; aiă 
puţin, seamănă puţin, şi totuşi seceră mult; şi 
nu se nevoiesr ca să’şi agonisească cu munca 
aceea ce ar putea ei să aibă, ci se mulţumesc 
ca să adune în jitniţile lor, numai atât cât so¬ 
cotesc că le va fi deajuns într’un an pentru 
hrana lor, sau până la pâinea cea nouă, după 
cum obicinuesc să zică. Pentru aceea, când se 
întâmplă vreun an neroditor, sau când îi îm- 

pedică dela seceriş vre o năpădire a protivni- 
cilor, sunt în primejdie să moară de foame. 
Dacă au vreo vacă sau două, socotesc că le 
este destul pentru hrana lor şi a copiilor lor, 
pentru că unele dintre dânsele dau pe zi câte 
40 sau cel mai puţin 24 ocă lapte; şi dacă 
are unul 20 de stupi, prea lesne poale din ve¬ 
nitul lor să’şi plătească birul său pentru tot 
anul; căci, când este şi timpul după pofta pri- 
sacarilor, atunci fieşte care stup dă pe an câte 
şeapte roi; apoi socoteşte, că la retezat din 
toţi să scoată câte două sau şi mai multe ocă 
de miere, care se vând câte o rublă oca. 

Cei ce locucsc la munte au oi, miere şi poame 
cu îndestulare; şi cei dela câmp au pâine, boi 
şi cai; iar celor care sunt megieşi cu tătarii, le 
merge mai rău decât la toţi; căci tătarii nu nu¬ 
mai că fură dela dânşii toate cele ce pot ei să 
apuce, ci încă cu chip că merg la războiu a- 
supra leşilor, răzbat în Moldova, fac prăzile 
cele mai mari, prind pe toţi locuitorii ae prin 
sate, şi ducându-i cu dânşii, îi vând la Ţari- 
grad cu chip că sunt ruşi, măcar că acest fel 
de năpădire de mult s’au propit de multe ori 
prin poruncile împărăteşti; însă la aceasta, cine 
poate să se păzească aşa bine de şirctlâcurile 
tătarilor ? Ţăranii ce-i duce întâmplarea la Ţa- 
rigrad, suiit mai norociţi, căci, dacă găsesc 
acolo Capu-chihaialele Domniei pe vreun mol¬ 
dovean robit, unde îl găsesc de acolo îl iau 
fără de plată, şi îl slobod cu pace. 

Cele ce am pomenit mai sus pentru ţăranii 
Moldovei, numai cu locuitorii din trei ţinuturi 
nu se urmează asemenea, aceştia, măcar că nu 
sunt diu starea boierească, însă nu se allă su¬ 
puşi nici la un boier, şi sunt de sine, ca un 

soi de republică. Cea dintâi republică este 
Câmpu-lung, în ţinutul Sucevii, care este ocolit 
de cele mai înalte vârfuri de munţi. Această re¬ 
publică cuprinde ca la vre-o cinspre zece sate, 
care toate şi fieşte-care au obiceiuri şi judecăţi 
ale lor deosebite. Une ori primesc ele şi de la 
Domnie doi vornici; însă de multe ori îi şi go¬ 
nesc afară din sate când întărită cugetele lo¬ 
cuitorilor asupra lor. Hi se lasă în nădejdea ce¬ 
tăţilor lor cele ce sunt făcute din lire, nu pri¬ 
cep lucrul pământului, pentru că nici n’au ţa¬ 
rini prin munţii lor, şi toată munca lor este nu¬ 
mai păstoria oilor. Plătesc şi ei bir pe tot anul 
însă nu atâta cât li se cere lor de la Domnie, 
ci numai cât făgăduiesc ei Domnilor la intrare 
în Scaun ; şi aşezământul acesta totdeauna îl 
înoiesc ei prin trimeşii lor, când ajunge stăpâ- 
nitor nou m Moldova. Când vroieşte vre un 
Domn să urmeze mai aspru cu dânşii, şi să le 
arunce alte sarcini nouă, atuncea ei nu stau în¬ 
delung la tocmeală, ci cu toţii nu voiesc să le 
primească, şi fug prin părţile cele nerăzbătă¬ 
toare ale munţilor. Pentru aceasta şi Domnii 
niciodată nu au cerut dela dânşii mai mult, fără 
numai atâta cât s’aa îndatorat ei să dea. 

A doua republică mai mică, este Vrancea, în 
ţinutul Putnei, la hotarul ţării Munteneşti, care 
din toate părţile este înconjurată cu munţi straş¬ 
nici, şi sunt 111 ei 12 sale cu două mii do case, 
a cărora locuitori nici ei nu au ştiinţă de nlu- 
gărit, pentru că şi ei se îndeletnicesc numai cu 
păstoria oilor ca şi Cârapulungenii, şi plătesc 
pe an la Domnie o dajdic ştiută şi hotărâtă, se 
ţin cu pravilele sau obiceiurile lor, iar porunci 
şi judecători de la Domnie nu primesc. 

Â1 treilea, în ţinutul Fălciilor, este Tigheciul, 
adică un codru despre hotarul tătarilor de Bu- 
geag, care este pieptul Moldovei cel mai tare 

între Prut şi Basarabia Locuitorii plătesc la 
Domnie pe tot anul o dajdie mică, şi sunt toţi 
călăreţi. Mai inainte ereau ei la număr opt mii 
de oameni, iar acum de abia sunt două mii pen¬ 
tru oaste, dar ast-fel întrec cu vitejia lor pe 
toţi cei-lalţi moldoveni, în cât se obişnuieşte a 
se zice pentru dânşii această parimie: „Cinci tă- 
„tari de Crâm, plătesc mai mult de cât zece de 
„Bugeag; şi cinci moldoveni, biruiesc pe zece 
„tătari de Crâm; iar cinci codreni, adică tighe- 
„ceni, bat pe zece moldoveni 11 . 



Pentru năravurile Moldovenilor 


Fiind-că ne-am apucat să arătăm năravurile 
Moldovenilor, pentru care lucru nici unii din 
cei străini, sau prea puţini, au ştiinţă adevărată ; 
şi pentru că, pe de o parte, dragostea ce avem 
asupra Patriei noastre şi pentru neamul dintru 
care suntem născuţi, ne îndeamnă ca să lăudăm 
şi să închinăm pe locuitorii ţării, cărora avem 
să le mulţumim pentru ivirea noastră; iar pe 
de altă parte, ne stă şi iubirea adevărului în 
cale, ca să nu lăudăm pe aceia care cu drep¬ 
tate ar 11 să se hulească ; căci mai de mântu¬ 
ire le va fi lor, când li se vor aşterne slobode 
înaintea ochilor grcşelele care le fac ei, de cât 
să fie înşelaţi şi amăgiţi cu vre o măgulire min¬ 
cinoasă şi cu o apărare iscusită, şi prin aceia 
să crează că urmează bine întru greşelcle acele, 
pentru care toată lumea cea cu năravuri bune 
îi huleşte ; de aceia noi din pricina aceasta 
voim să zicem curat: că la năravurile moldo¬ 
venilor, nu putem să allăin nimic lesne de lău¬ 
dat, osebit de credinţa cea adevărată pentru 
Religia şi Ţara lor, şi primirea lor de oaspeţi. 

Din toate grcşelele care sunt obişnuite şi pe 
la alţi oameni, au şi Moldovenii, de nu prea 
multe, încă nici prea puţine. 

Năravuri bune sunt rare Ja dânşii, pentru 
că nu au nici creştere cum se cuvine, nici de¬ 
prindere la năravurile cele bune ; şi pentru a- 
ceia cu greu se va găsi vre unul mai împodo¬ 
bit cu năravuri bune de cât alţii, de nu va a- 
vea vre o fire bună spre ajutor. 

Fudulia şi suineţia sunt maica şi sora lor, 
căci dacă are vre unul cal bun şi arme bune, 
atuncea gândeşte că nici un om nu poate să 1 
întreacă ; şi nu s’ar feri, de ar fi cu putinţă, 
însuşi cu Dumnezeu să se lupte. Toţi de obştie 
sunt îndrăzneţi şi semeţi, şi foarte înţânaţi de 
de a începe gâlceava ; însă prea lesne se liniş¬ 
tesc şi se împacă iarăşi. Lupta cu sabia (duel) 
câte doi numai, nu obişnucsc; şi ţărănimea încă 
prea rar se întoarce la arine numai din vorbe, 
şi cu beţe, cu ciomege şi cu pumni astupă gura 
cea fără omenire a tovarăşului lor. Asemenea 
fac şi ostaşii; rar săr cu sabia unul la altul 
numai din sfadă, şi când se întâmplă aceasta 
vre o dată, trebue’ ca aceia să sufere pedepsele 
cele mai cumplite. 

Ei cu toţii sunt şăgalnici şi veseli, şi inima 
nu le este departe de gură; însă după cum uită 
degrabă mânia, asemenea şi prieteşugul lor nu 
ţine îndelung. 

l)e băutură nu au greaţă prea mare, însă şi 
prea tare plecaţi asupra ei încă nu sunt. Desfăta¬ 
rea lor cea mai mare este, uue ori, a petrece in 
ospeţe de la 12 ceasuri până la ii*) după miază¬ 
noapte, şi alte ori şi până la revărsarea zilei; 
şi beau până ce varsă, dar aceasta încă nu se 
obicinueşte în toate zilele, ci numai pe la săr¬ 
bători mari, şi iarna când este vreme rea şi 


*) Tjespre centuri turceşti, fără îndoială, \roeşte a \orbi 

ceasta urmare au adeverit’o ei prea cu îndes¬ 
tulare la pustierea cea mai de pe urmă a Bu- 
geagului, când au năvălit Petreceico asupra Ba¬ 
sarabiei, după răsboiul Austriecesc. 

Ei nu au măsuri în cugetele lor: când le mer¬ 
ge bine, sunt semeţi, iar de le merge rău, pă¬ 
răsesc bărbăţia La vederea d’intâi nimic nu li 
se parc cu greu, iar dacă li se întâmplă laaceea 
cât de puţină zminteală înpotrivitoare, atuncea 
cad în uimire, nu ştiu ce să facă şi la urmă 
sileşte frigul pe oameni ca să şază pe la casele 
lor, şi să’şi încălzească mădularele cu vin. Ra¬ 
chiu nimenea nu iubeşte, afară numai ostaşii 
iar cei l-alţi beau numai câte un pahar înainte 
de masă Cei ce locuiesc în Ţara de Jos şi pe 
lângă hotarul ţării munteneşti, iubesc vinul mai 
mult de cât cei-l-alţi. 

Odinioară s'au apucat pe rămas un moldo¬ 
vean cu un muntean, să vază care sunt mai voi¬ 
nici, moldovenii sau muntenii; şi au mers pe po¬ 
dul din Focşani, care este Hotarul între Moldova 
şi între ţara muntenească, unde atâta s’au gâl- 
cevit amândoi cu paharele, în cât a căzut 
munteanul de multa băutură de vin; iar pe 
moldovean pentru învingere, l’a dăruit Dom¬ 
nia cu boierie. 

Arcul îl întind ei foarte bine. şi se pricep 
a purta şi suliţa, iar cu sabia totdeauna iac ei 
mai multa izbândi. Puşti poartă numai vână¬ 
torii, pentru că zic că este lucru cu ruşine să 
se lupte la oaste cu acest fel de arme, cu care 
nu poate să se cunoască nici meşteşugul răz¬ 
boiului, nici vitejia. 

La începutul războiului ei totdeauna sunt 
foarte viteji, şi de al doilea mai slabi de inimă, 
iar dacă îi în frâng protivnicii înapoi, atuncee 
prea rar au bărbăţie să înceapă de a treia oară; 
însă au învăţat de la tătari de se întorc iarăşi 
4 

înapoi din fugă, şi prin această apucare cu meş¬ 
teşug, au smuls biruinţa de multe ori din ma¬ 
nele protivnicilor. 

Către cei robiţi se arată acum cu blândeţe şi 
acum cu tiranie, după firea lor cea nestatorni¬ 
că. Să ucidă pe vre un turc sau vreun tătar, 
socotesc ei drept datorie hristienească ; şi pe 
cel ce se arată cu blândeţe către aceste nea¬ 
muri, îl socotesc că nu este hristian bun; şi 
dacă văd că ostenelile lor sunt zadarnice, se că¬ 
iesc că s’au apucat, însă prea târziu. 

Deci nu putem dar zice alta nimic, fără 
numai că din preaosebita şi nemărginita Pronie 
a lui Dumnezeu, o împărăţie aşa de mare şi în¬ 
fricoşată ca a Otomanilor, biruind cu armele ei 
pe toată puterea Romanilor în Asia, şi o bucată 
nu prea mică în Europa; biruind şi pe unguri, 
pe sârbi, pe bulgari, şi pe alte stăpâniri nenu¬ 
mărate; aducând cu silasuptstăpânirea ei şi pe 
greci, norodul cel mai înţelept; pe un norod aşa 
nestatornic şi fără de putere ca cel moldovenesc, 
nu a fost vrednică ca să 1 silească cu răsboi să 
se plece supt stăpânirea sa ; şi mai pe urină, 
umblând el de atâtea ori să lepede jugul cel 
primit cţe bună voie, totuşi au rămas neatins şi 
nesmintit, atât la obiceiurile lui cele politiceşli, 
cât şi la orânduiele lui cele bisericeşti. 

Pe lângă aceasta, tiu numai că moldovenii nu 
sunt iubitori de ştiinţe ci mai la toţi le sunt 
urâte, şi nici numele ştiinţelor şi ale meşteşu¬ 
gurilor celor bune, nu le sunt lor cunoscute. 
Ei zic că oamenii cei învăţaţi îşi perd mintea; 
şi când voiesc să laude învăţătura cuiva, zic că 
este nebun de ştiinţa cea multa; iar cel mai de 
ocară lucru este pentru că zic: că numai preo¬ 
ţilor se cuvine să înveţe, iar pentru mireni este 
destul să citească şisă scrie, să-şi iscălească nu¬ 
mele, şi să ştie cum îşi vor pune la izvod boii. 




Descrierea Moldovei 


■caii, oile, stupii şi altele de acestea; iar celelalte 
toate silit netrebuitoare. 

Locuitorii din Ţara de Jos, care sunt obişnuiţi 
de mult să trăiască In răsboi cu tătarii, sunt os¬ 
taşi mai buni, dar şi oameni mai sălbatici de cât 
ceilalţi; mai mult sunt răscolnici şi nestatornici 
şi dacă nu au nici un protivnic străin cu care 
•să cate război, atuncea de urât prea lesne se 
amăgesc şi stârnesc zurba asupra mai marilor 
lor, încă şi însuşi asupra Domniei. Pentru Dum¬ 
nezeiasca slujbă au puţină ştiinţă, şi mulţi 
d’inlre dânşii, mai ales oamenii cei proşti, cu 
toţii zic: că tieşte-căruia om este hotărât de la 
Dumnezeu ziua morţii lui, şi mai înainte de ziua 
aceia nu poate niiniuea nici să moară, nici să 
piară la răsboi; care pricină le dă lor atât de 
mare bărbăţie, în cât une-ori orbeşte se slobod 
asupra potrivnicilor lor. A ucide sau a prăda 
pe turci, pe tătari şi pe evrei, nu socotesc că 
«ste păcat, nici ucidere; şi cei care locuiesc 
aproape de tătari, fură şi ucid cu sârguinţă şi când 
fac vre-o pradă în ţara tătărească, zic că nu au 
prădat, ci s’au întors nuinai ale lor înapoi, pentru 
că zic că tătarii nu ar fi având acuma alta ni¬ 
mica, fără nuinai aceia ce au apucat cu sila de 
la strămoşii lor. 

Primirea de oaspeţi, care o arată ei către cei 
nemernici şi drumeţi, este foarte vrednică de 
laudă; căci, măcar ca sunt prea săraci, din pri¬ 
cină că se ailă megieşi cu talarii, însă nici o- 
datd nu este să nu dea oaspeţulni salaşşi mân¬ 
care, ţiindu-1 în dar trei zile împreună cu do¬ 
bitocul sau. Pe cel nemernic îl primesc cu feţe 
vesele, ca şi când ar 11 fratele sau alta rudenie a 
lor; şi unii aşteaptă cu masa pana laşeapte cea¬ 
suri din zi, şi ca sa nu mănânce singuri, trimet 
pe slugele lor pe la cai, ca să cheme la masa 
pe câţi drumeţi îi vor întâmpina. Numai singuri 

Vasluienii nu au lăuda aceasta, căci ei, nu numai 
că îşi închiţţ casele şi camerile lor de către 
oaspeţi, ci încă când zăresc pe vre unul că vine 
atuncea se tăinuiesc, îmbracă haine sparte, şi 
vin înnapoi în chip de calici, de cer milostenie- 
de la cei străini. 

Locuitorii din Ţara de Sus au mai puţină pri¬ 
cepere de răsboi, şi nici sunt deprjnşi aşa bine’ 
cu armele, căci ei mai bucuroşi îşi agonisesc 
pânea în sudoarea feţelor lor, şi o mănâncă cu 
linişte şi în odihnă. Asupra credinţei sunt plecaţi 
mai până la eres, şi nu numai in ţinutul Sucevii 
sunt vr’o 60 de Biseiici de piatră, şi în toată 
Ţara de Sus mai mult de 200 de mănăstiri mari 
de piatră, ci încă şi munţii sunt plini de mo¬ 
nahi şi de sihastrii, care acolo în linişte jertfesc 
lui Dumnezeu viaţa lor cea cuviosă şi singuratică. 

Furtişagul este intre dânşii prea puţin sau nici 
cum, şi totdeauna s’au aliat buni credincioşi 
Domniei; şi măcar de s’a şi întâmplat între 
dânşii vre o turburare,însă şi aceea a tost numai 
din pricina boierilor din Ţara de Jos. Mai înainte 
de a se căsători, ei sunt curaţi, şi sunt oameni 
prea încuviinţaţi, precum prea rar să allă ase¬ 
menea vre unul din Ţara de Jos. 

In slujbele Ţării sunt mai harnici de cât cei- 
1-alţi, trebile gospodăriei le fac foarte bine, şi 
poruncile le împlinesc cu cea mai mare râvnă;, 
şi la primirea oaspeţilor, se îndeletnicesc mai 
mult de cât cei 1-alţi locuitori din Ţara de-Jos. 




Pentru obiceiurile logodnelor şi a 
nunţilor în Moldova 


Fiind că am arătat pentru purtările şi năra¬ 
vurile moldovenilor, socotesc că cititorul cel 
iubitor de ştiinţă, nu va fi neprimitor ca să-i 
descoperim în scurt, şi obiceiurile ce au ei la 
logodne şi la nunţi. 

Ei căsătoresc pe copiii lor la vârsta care este 
hotărâtă de Biserică; şi este ruşine ca să’şi ceară 
fecioara bărbatul, căci obiceiul ţării este ca să’şi 
nleagă holteii nevestele, iar nu părinţii fecioa¬ 
relor să’şi caute gineri. Drept aceia, plăcând 
ainui holteiu o fecioară, trimete la părinţii ei 
■siaroşti, care să chiamă peţitori, cu cuvânt la¬ 
tinesc cari este stricat din cuvântul petitores, 
şi aceştia ispitesc pe departe cugetele părinţilor 
fecioarei, ca să nu le fie ruşine, atunci când nu 
ar voi părinţii. Cunoscând ei că le este lorvoe 
•ca să o dea, apoi merg staroşlii în casa fecioa¬ 
rei cu toate rudeniile mirelui, unde cel mai de 
frunte dintre staroşti începe să aducă cuvântul 
pe care l’am pus şi noi aicea, pentru că mai în 
tot locul obişnueşte să se facă acelaşi, adică : 

„Moşii şi strămoşii părinţilor noştri celor mai 
„dinainte, umblând la vânat prin codrii, au aliat 
„această ţară, întru care ne afiăm şi noi acum, 

„şi ne hrănim, şi ne dezraerdăm cu mierea şi 
„cu laptele dintru dânsa. Deci, prin pilda a- 
„ceasta fiind îndemnat şi slăvitul boier (N), au 
„mers la vânat prin câmpi, prin codrii, prin 
„munţi, şi au dat peste o fiară, care fiind ru¬ 
şinoasă şi cinstită, nu au stătut faţă cu dânsul, 
„ci au fugit şi s’au ascuns; şi Vjiina noi pe ur- 
„ma ei, ne-au adus întru această casă. Deci, 
„dumneavoastră trebue să ne o daţi, sau să ne 
„arătaţi unde au fugit fiara aceasta, pe care noi 
„cu atâta osteneală şi sudoare atn gonit’o din 
„pustie/ Şi mai adaogă încă alte alegorii şime- 
taforii după cum se pricepe. 

Iar părinţii zic dintâi, cum că acest fel de 
fiară nu au venit în casa lor, ci poate că ei au 
rătăcit urma, şi că ea se va fi ascuns aiurea la 
vre un megieş; însă dacă silesc starostii că 
numai de cât să Ie o arate, atunci scot părinţii 
înaintea lor o fată urâtă şi bătrână, îmbrăcată 
cu straie rănţuroase, şi ii întreabă de este a- 
ceastă fiară aceea pe care o caută ei. Atunci sta¬ 
rostii zic că nu este aceea. 

„Căci Ijara lor este cu părul galben ca aurul, 
„cu ochii ca de şoim; dinţii ei stau ca măr- 
„geua, şi buzele roşii ca cireşele; la trup ca o- 
„leoaică, şi la pept ca o gâscă; cu grumazul de 
„lebădă, degetele mai gingaşe de cât ceara, şi 
„faţa mai strălucitore de cât Soarele şi Luna.“- 

Dacă tăgăduiesc părinţii de al doilea, precum 
că nu le-au căzut ae acel fel de fiară, atunci 
staroştii dau răspuns, zicând că câinii lor atâta 
sunt de adulniecători, în cât nici o dată nu i-au 
înşelat, şi acum le-au dat Semnele cele mai a- 
devărate, cum că fiara aceia pe care o caută ei, 
este ascunsă acolo. După aceia lăudându-se şi 
cu arme şi cu silă, scot apoi părinţii pe fiica 
lor, împodobită după putinţa şi averea lor; şi 
văzând-o staroştii, zic că aceasta este fiara pe 

care o căutau ei. Atuncea chiamă pe un preot, 
sau dacă acesta este împedicat cu alte trebi, apoi 
chiamă pe cei mai bătrâni din megieşi înain¬ 
tea cărora îşi schimbă mirii inelele ; şi după 
aceea îndată iarăşi tăinuiesc părinţii pe fiica lor 
şi aşează masa, şi în vremea când şed la masă, 
hotărăsc ziua aceea întru carevoiesc să fie nun¬ 
ta. Dacă sunt mirii feciori de boieri, atuncea 
fără de învoiala Domniei şi fără de mărturia 
Arhiereului, nu poate să fie nici logodna, nici 
cununia ; căci cu pecetluitul sau mărturia Ar¬ 
hiereului se ia aminte ca să nu se facă vre o 
nuntă împotriva aşezământurilor Bisericii, şi cu 
învoiala şi ştirea Domniei, pentru ca să nu se 
unească mai de aproape prin legătura aceasta 
multe neamuri boiereşti, fără de voia Domnului. 

După ce se hotărăşte ziua întru care are să 
fie nunta, atuncea în lunia cea dinainte, merg 
rudeniele dimpreună, atât la casa mirelui cât şi 
la casa miresei, şi aduc muzicanţi, care rar pot 
să fie alţii de cât numai ţigani, şi să ospătea¬ 
ză unii cu alţii; şi după ce se ridică masa, apoi 
fetele şi alte femei cern făina care este să fie 
pentru nuntă ; pentru aceea să cheamă acea zi, 
ziua cernutului. Dacă sunt toţi dintr’un târg 
sau dinlr’un sat, sau măcar dacă nu sunt toc¬ 
mai cale de două sau trei zile depărtaţi unii de 
ilţii, apoi atuncea se începe veselia nunţii de 
lo’i, la amândouă părţile, şi ţine până Duminică. 
In ziua aceea se gătesc toţi prietenii şi rude¬ 
niile mirelui ca sa aducă mireasa, şitriinet îna¬ 
inte conacari să spue devenirea mirelui, iar cei 
ce sunt adunaţi la mireasă, străjuiesc la drum, 
şi caută să’i prinză până a nu sosi la casa mi¬ 
resei ; şi ei, pentru ca să nu li se întâmple a- 
ceasla îşi căută cai foarte ageri. Când se în¬ 
tâmplă să se prinză, apoi la oamenii cei proşti 
îi leagă pe dânşii foarte vârtos, şi îi pune în- 

dărăt pe cai, iar la cei mai de frunte, nuinai 
cât îi înconjoară rudeniile miresii şi luându’i 
între dânşii, îi duc la casa ei ca şi cândi’ar fi 
robit; şi după ce sosesc acolo, îi întreabă pe 
dânşii ce caută. Aceştia dau răspuns că ar fi 
trimeşi să vestească război, şi că oastea îndată 
are să sosească, ca să ia cetatea. După ce zic ei 
cuvintele acestea, îi poftesc în lăuntru, îi si¬ 
lesc de bea vre o câte-va pahare de vin, şi după 
aceea, îi trimet iarăşi înapoi cu vre-o câţi-va 
din oaspeţii miresei, care, când văd că se apro¬ 
pie mirele, dau drumul conacarilor cu ocări, şi 
degrabă se întorc ei iarăşi înapoi. Dacă pot pe- 
trecătorii mirelui ca să’i ajungă atuncea pe dân¬ 
şii, apoi asemenea îi leagă şi ei, şi îi ia împre¬ 
ună cu dânşii; după care adunându-se amân¬ 
două părţi de oaspeţi la casa miresei, fac în¬ 
trecere cu alergarea cailor, dându-se bacşiş ce¬ 
lui ce se arată mai cu vitejie, adică : la cei mai 
proşti o năframă, iar la cei mai cinstiţi postav 
ae bun preţ, sau vre o pânză de mătase. Pentru 
aceasta să trimet oameni înainte ca să puie 
semne unde să alerge, şi dând unul prin chiot 
semnul de plecare, atuncea cei ce socotesc că 
au cai mai buni, dau pinteni, şi cel care ajunge 
întâi, ea acel bacşiş singur din mâna miresei, 
şi calului său i se pune cunună de llori împo¬ 
dobită. 

Seara, după vecernie, merg la biserică cu 
toată slava câtă le este lor prin putinţă, şi pri¬ 
mesc cununia. In mijlocul bisencei se aşterne 
un covor, pe care stă mirele de o dreapta, şi 
mireasa de a stânga, şi supt dânsul se pune 
galbeni, atât supt picioarele mirelui, cât şi supt 
ale miresei: iar la oamenii cei mai proşti se 
pun taleri, adică lei, drept semn alegoric că 
ei nu caută la lume, ci toată mărirea ei o calcă 
cu picioarele. Lângă dânşii stau nunii care ţin 

■două făclii potrivite, pe când le citeşte preotul 
slujba cununiei, le schimbă inelele câte trei ori 
şi împodobindu’i pe amândoi cu cununi, îi poar¬ 
tă împrejur de trei ori ca un dariţ, cântând 
cântăreţii obicinuita cântare, In care vreme a- 
runcă rudeniile pe la cei ce stau împrejur ar- 
ginţii mărunţi, nuci şi hamei uscat, ca să arate 
că cer de la Dumnezeu, dătătoriul de viaţă, nu¬ 
mai timpurile cele roditoare de nuci, de hamei, 
iar cea-laltă bogăţie şi însumuţare a lumii a- 
ceştia, pe toată trebue să o lepede. Pe urmă dă 
preotul la amândoi tinerii pâine pe care este în¬ 
tinsă miere, de gustă de trei ori, ca un semn de 
iubire şi de unire nedespărţită; şi pentru ca să 
dea preotul pricină privitorilor să râză la aceas- 
stă prăznuire de veselie, îi amăgeşte de trei ori 
cu această îmbucătură; după care, luând sfâr¬ 
şit obiceiurile aceste, se întorc Bpoi cu toţii ia¬ 
răşi la casa miresei cu aceiaşi orânduială cu 
•care au şi venit, înhobotând faţa miresei cu o 
pânză prea supţire, pe care apoi o bat în pă¬ 
rete la capul tinerilor, fraţii sau rudeniile mi¬ 
resei, atuncea când este să se ducă mireasa la 
•cameră. 

După ce sosesc la casa miresei, se pun iarăşi 
de mănâncă şi beau până la nouă ceasuri de 
dimineaţă, când se aduce pe masă un cocoş 
fript cu pene cu tot, iar unul d’intre oaspeţi se 
T^âră supt masă, şi cântând ca cocoşul, vesteşte 
revărsarea zilei. Atuncea toţi oaspeţii dau câte un 
bacşiş bucătarului, se ridică de la masă, iar mi¬ 
rele cu mireasa, ţiindu-se de mână stau in mij¬ 
locul casei, pe când un scriitor citeşte cu glas 
izvodul ceL de zestre; şi apoi zestrea aceasta 
care era mai înainte pusă mtr’o cameră deo¬ 
sebită ca să o vază toţi oamenii, să încarcă 
toată într’un car, şi să aduce la casa mirelui. 

După aceea povăţuitorul sau vălăielul miresii 

cere în numele ei iertăciune de Ia părinţii săi, 
făcând pomenire pentru naştere, pentru creştere, 
şi pentru alte faceri de bine care au avut ea de 
la dânşii, mulţumindu’le pentru ele, şi cerându’le 
blagoslovenia lor, care blagoslovenie i să dă ei, 
sau însuşi prin gura părinţilor, sau şi prin alţii 
în numele părinţilor; şi pentru amâudoi rugând 
pe Dumnezeu şi pe îngerul lor cel păzitor, ca 
sa’i păzească şi să le dea dragoste deplină şi 
pat nespurcat, apoi le dau să bea câte un pahar 
cu vin, care să chiamă „băutura căii cele în¬ 
ţelepte" ; şi astfel îi’ slobod de la dânşii. Când 
au să iasă tinerii din casă, atunci le stau în- 
nainte la uşe cu sabia scoasă fraţii miresii, sau 
dacă nu are fraţi, apoi fraţii părinţilor ei, şi îi 
propesc stând la uşe cu sabia curmeziş, până 
ce mirele să răscumpără pe sine de la dânşii 
cu un cal bun, sau cu alt dar ce are la în¬ 
demână. Eşind atuncea, să suie mireasa numai 
singură într’o trăsură d’impreună cu maica sau 
cu o soră a mirelui, pentru că din casa părintească 
nu poate să ia cu sine nici slugă, nici slujnică; 
şi aşa urmează după bărbatul său, care merge 
înainte. 

Când cunună Domnia, atuncea să pune masa 
în curtea Domnească, şi mirelui să dă asemenea 
gugiuman ca şi cel Domnesc, împreună cu un 
cal; la masă şeade de a dreapta Domnului cu 
gugiumanul pe cap, şi toate slugile Curţii Dom¬ 
neşti îl slujesc asemenea ca şi pe Domnul lor. 
Când merge la biserică sau la casa lui, i se face 
alai ca şi cel Domnesc cu muzica moldovenea¬ 
scă şi cea turcească. 

A treia zi merge împreună cu mireasa, cu da¬ 
ruri la Domnul şi la Doamna, şi mulţumesc pen¬ 
tru o cinste aşa mare ca aceia. 




Pentru obiceiurile îngropării în 
Moldova. 


Moldovenii îngroapă pe morţiilor cu orânduiala 
aceia care este aşezată de biserică. îndată după 
ce moare cineva, îl spală cu apă caldă, şi 
până a nu amorţi trupul mortului, îl îmbracă cu 
hainite lui cele mai noi şi mai bune, şi după 
aceea îl pun pe o năsălie în mijlocul sălii sau 
a tindii; însă nu îl îngroapă îndată în ziua a* 
ceea dintâi, ci aşteaptă până a treia zi, ca nu 
cumva să se întâmple să îngroape de viu pe 
un bolnav carele numai au fost leşinat. 

După ce aud clopotele, se adună megieşii de 
se tânguesc şi ei împreună cu rudeniile mortu¬ 
lui ; şi în ziua îngropărei încă vin cu toţii, pe¬ 
trec pe mort la biserică, mergând preoţii înain¬ 
te şi rudeniile în urmă, şi după săvârşirea Pro¬ 
hodului, îl îngroapă în ţintirimul bisericei. 

Când moare vre un boier de oaste, atuncea 
caii lui se îmbracă cu postav negru, şi deasu¬ 
pra lor se pune hainele lui cele mai de preţ şi 
înaintea năsăliei se duce o suliţă de care este 
spânzurată o sabie cu mănunchiul în jos; de 
amândouă părţile merg vre’o câţi-va ostaşi în- 
zauaţi şi incoifaţi, şi în ochii cailor se pune 

must de ceapă sau praf de puşcă, ca să se a- 
irate ca şi când ar plânge şi caii, asemenea ca şi 
oamenii, pentru moartea stăpânului lor. 

Trupul unui boier îl petrece însuşi Domnul, 
cu tot alaiul. Dacă a fost el unul din cei mai 
mari, atuncea se duce înaintea lui semnul său 
de boierie până la groapă, şi după aceea să a- 
duce semnul iar şi înapoi în Spătărie sau în Di¬ 
van, iar locul boieriei lui rămâne deşert cel mai 
puţin trei zile. 

Jelirea nu este la toţi de o potrivă. Când moare 
vre un ţăran, trebuie feciorii lui să umble şase 
luni cu capul gol, măcar de este şi la mijlocul 
iernii, să’şi lase părul şi barba, şi cât de departe 
să aibă a merge, nu cutează să’şi învălească ca¬ 
pul cu nimica. Asemenea şi cei mai de frnnte 
obicinuiau mai ^înainte să urmeze patru zeci de 
■zile, iar acuma 'âtl părăsit acest fel de eres, şi 
numai cât îmbracă haine cernite şi îşi lasă părul 
capului să crească. 

Când moare fratele vre unui fecioare de ţăran, 
atunci ea, după obiceiu,taie din părul capului său, 
de îl leagă la Crucea care să pune la mormântul 
frăţi-ne său; şi ia aminte într’un an să nu lip¬ 
sească de acolo, sau să nu cază jos; iar întâm- 
plându-se să lipsească, atunci mai pune iarăşi 
de al doilea altă legătură de păr. 

Ei de obştie un an de zile, în toate Duminicile, 
merg cu toţii la mormânturi.şi plâng pe morţii 
lor. Cei mai bogaţi năimesc femei cari ştiu a 
cânta osebite stihuri de jale, în care arată ele 
mişelia şi ticăloşia vieţii aceşteia, după cum să 
poale vedea d’intru acest stih, care mai toate în¬ 
cep aseminea, adecă: „Plâng şi mă tânguiesc 
pentru viaţa cea rea a lumii aceştia, care se 
rupe ca aţa.“ 

După aceia, ca şi cândar fi mortul viu, aşa îl 
întreabă pentru multe lucruri, şi zic că s’a supă- 

rat de lumea aceasta, şi că nu voieşte să le dea 
răspuns. Iar mai de urmă zic, că pentru multele 
rugăminte alerudenilor lui, mortul să umileşte 
şi începe să vorbească, şi îi învaţă pe dânşii 
ceia ce au să Iacă şi ceia ce trebuie să părăseas¬ 
că; şi de la un timp zic că de acum înainte nici 
va mai vorbi cu dînşii, nici se va mai întoarce 
înapoi, că el au început a gusta din desfătările 
Raiului, pe care lft-au gătit Dumnezeu slugilor 
Lui celor credincioase; — şi altele multe de 
aceste bârfituri femeieşti. 

